
1.1. DEFINIREA CONTABILITĂŢII 


Contabilitatea a apărut cu multe secole în urmă, încă din 
perioada Evului Mediu, odată cu dezvoltarea economiei monetare şi 
apariția germenilor capitalismului. 

Dezvoltarea afacerilor din marile oraşe ale Italiei de Nord, ca şi 
spiritul renascentist au făcut posibilă dezvoltarea practicilor contabile, 
astfel încât, încă din secolul al XV-lea, în această parte a lumii se 
utilizează contabilitatea după metoda venețiană. 

Prima lucrare din literatura contabilă, care prezintă pentru întâia 
oară descrierea partidei duble în contabilitate, a apărut la Veneţia, în anul 
1494, intitulată Tractatus de Computis et Scripturis, adică Tratat de 
contabilitate în partidă dublă, şi aparţine italianului Luca Pacilo. 

În această lucrare, Luca Paciolo analizează contabilitatea ca un 
ansamblu de principii şi reguli privind înregistrarea în partidă 
dublă a averii ce aparţine unui negustor, precum şi toate afacerile 
acestuia, în ordinea în care au avut loc. 

În concepţia sa, partida dublă este definită prin prisma ecuaţiei 
de schimb dintre avere şi capital (Avere = Capital). Fiecare tranzacție 
intervenită în masa averii, implicit a capitalului, este reprezentată ca 
un raport între „primire” şi „dare”, respectiv între debitor, cel care 
primeşte valoarea, şi creditor, cel care o avansează. În acest fel, Luca 
Paciolo a formulat o judecată considerată ca fiind principiul 
fundamental al contabilităţii. 

Tehnica partidei duble se răspândeşte apoi în secolele XVI- 
XVIII, îndeosebi în Europa Occidentală, unde se şi conturează o 
literatură contabilă. 

Creşterea numărului societăților pe acțiuni, revoluţia industrială 
ŞI apariția concurenţei fac ca, începând cu a doua jumătate a secolului 
al XIX-lea, să se contureze conţinutul contabilităţii de gestiune, 

destinată conducerii societăţilor cu caracter secret, care se delimitează 
de contabilitatea generală, cea care produce informaţia bilanţieră. 

Începând cu primele două decenii ale secolului XX, contabi- 
litatea de întreprindere devine o practică socială normalizată, adică are 
la bază principii şi norme după care îşi desfăşoară activitatea. 

Definirea contabilităţii s-a realizat în strânsă legătură cu stadiul 
dezvoltării cunoştinţelor în acest domeniu şi cu mediul social, 
economic şi cultural în care au operat aceste cunoştinţe. În timp, 
contabilitatea a fost considerată ca o artă, ca o tehnică, ca o ştiinţă, ca 
un limbaj specializat, ca un sistem de informaţii sau, pur şi simplu, ca 
un joc social. 

Multitudinea acestor abordări a generat dificultatea definirii 
contabilităţii ca ştiinţă. 

Există autori care privesc contabilitatea ca „arta de a înregistra şi 
sistematiza, într-un mod semnificativ, valoarea monetară a tranzac- 
iilor comerciale şi evenimentelor cu caracter financiar, de a întocmi 
documentele contabile de sinteză şi de a interpreta rezultatele”. 

Alţi autori abordează contabilitatea ca fiind ştiinţa şi arta ținerii 
conturilor, iar alţii” au găsit un punct de convergenţă între artă, privită 
în sens larg, şi contabilitate, prin faptul că ambele sunt creaţii ale 
spiritului uman şi constituie reprezentări abstracte ale unor fenomene 
concrete. Contabilitatea poate fi astfel considerată ca fiind arta 
reprezentării abstracte a realităţii economic. 


1.2. STATUTUL CONTABILITĂŢII 


O parte însemnată a informaţiilor vehiculate în mediul economic 
o reprezintă informaţia financiar-contabilă, iar procesele decizionale din 
cadrul companiilor nu pot fi concepute fără aportul esenţial al acesteia. 

În istoria omenirii, găsim izvoare care ne demonstrează că omul, 
ca ființă socială, a simţit nevoia apariției unui instrument care să-i 
permită cunoaşterea realităţilor economice şi sociale. Acest instrument 
a fost contabilitatea. 


! Niculae Feleagă, Ion lonaşcu, Tratat de contabilitate financiară, vol. |, 

Ed. Economică, Bucureşti, 1998 
? Bernard Esnault, Christian Haurau, Compatibilité financière, PUF, 1995 

Privită la scara timpului, contabilitatea, la început bazată pe 
empirism şi cunoscută sub denumirea de contabilitate rudimentară, a 
realizat un salt deosebit în domeniul modelării vieţii economice, salt 
impus de însăşi evoluţia societăţii umane, de progresul realizat în 
domeniul cunoaşterii, în general. În epoca contemporană, contabilitatea 
a acumulat un astfel de volum de cunoştinţe în materie, încât s-a ajuns 
la noţiuni de maximă generalitate, la o adevărată teorie contabilă. 

Este cunoscut faptul că întreprinderea ocupă o poziţie centrală în 
societățile contemporane. Ea este agentul care elaborează şi distribuie 
produse materiale, efectuează prestații de servicii destinate să satisfacă 
nevoile economice individuale sau colective. Rolul său în viaţa 
economică şi socială face ca, oricare ar fi natura sistemului în care-şi 
desfăşoară activitatea, şi cu atât mai mult în contextul unei economii 
de piaţă, ea trebuie să dea socoteală despre sine diferiților săi 
parteneri, utilizatori interni (managerii întreprinderii) sau externi 
(finanţatorii, investitorii actuali sau potenţiali, creditorii, furnizorii, 
salariaţii şi sindicatele, puterea publică etc.) ai informaţiei contabile. 
Instrumentul prin intermediul căruia întreprinderea dă socoteală 
mediului său despre ceea ce face, despre poziţia sa financiară, 
despre performanţele sale, nu este altul decât contabilitatea 
financiară. 

Considerată adesea ca un simplu mecanism de tratare a infor- 
maţiei, bazat pe aplicarea cu rutină a principiului partidei duble şi a 
convențiilor de tip debit şi credit, contabilitatea este, înainte de toate, o 
tehnică de reflectare, de modelare a întreprinderii, destinată să 
informeze partenerii asupra funcționării sale, prin intermediul situa- 
țiilor financiare (documentelor de sinteză). 

Privită din acest punct de vedere, contabilitatea poate fi 
considerată o disciplină informaţională. Contabilitatea studiază efec- 
tele tranzacţiilor economice şi ale altor evenimente asupra situaţiei 
economice şi financiare, precum şi asupra performanţei unei între- 
prinderi, în scopul informării utilizatorilor externi şi interni. 

Prin limbajul specific, prin sistemul propriu de concepte şi 
proceduri, contabilitatea este singura disciplină care poate furniza 
informaţii financiare despre o organizație. Aceste informaţii formează 
baza pentru evaluarea organizaţiei de către un ansamblu de utilizatori 
ŞI din exteriorul organizației. 

Analiza statutului contabilităţii se înscrie în perimetrul unei 
controverse: se va vedea că există argumente să considerăm contabi- 
litatea fie artă, fie tehnică, fie ştiinţă, fie limbaj de comunicare. 


e Atunci când considerăm contabilitatea o artă, avem în 
vedere ansamblul de reguli ce guvernează o profesie, o activitate. În 
acest sens, pot fi evidenţiate două accepţii: 

Parta privită ca priceperea, măiestria contabilului de a 
identifica, măsura, înregistra, clasifica, interpreta şi comunica datele 
exprimate valoric, date implicate de evenimentele ce afectează viaţa 
întreprinderilor. Măiestria şi priceperea în contabilitate presupun, însă, 
prezenţa elementelor de judecată profesională în rezolvarea diferitelor 
probleme cu care aceştia se confruntă; 

Parta privită ca utilizare raţională de metode, în vederea 
obţinerii unui anumit rezultat. În acest sens, arta este opozabilă naturii, 
iar contabilitatea ca artă este o creaţie a omului, deoarece prin ea se 
reprezintă în mod abstract fenomene concrete. 


e Contabilitatea poate căpăta statutul de tehnică de înregis- 
trare, prelucrare, clasificare, interpretare şi comunicare a infor- 
maţiilor privind evenimentele şi tranzacţiile ce au loc în viaţa 
întreprinderii, statut cel mai adesea invocat de specialişti. Contabili- 
tatea este o tehnică ce nu poate fi concepută, însă, fără a o raporta la 
aplicarea de cunoştinţe ştiinţifice, în vederea realizării unei producții 
de informaţii. 


e În calitate de ştiinţă, contabilitatea şi-a asumat, mai întâi, 
conceperea şi interconectarea conturilor. Ezitările specialiştilor în 
domeniu în atribuirea contabilităţii a statutului de ştiinţă, chiar şi în 
zilele noastre, par a fi întemeiate. Dacă au avut exigenţa de a con- 
sidera ştiinţa ca un ansamblu de cunoştinţe teoretice cu valoare 
universală, caracterizate printr-un obiect şi o metodă proprie de 
cercetare, determinate şi bazate pe relaţii obiective, exprimate prin 
legi, verificabile sau invalidabile, aceştia sunt îndreptățiți să nu 
plaseze contabilitatea în câmpul ştiinţelor fizice şi naturale, deoarece 
cunoştinţele sale nu sunt universal valabile. 

Alţi autori încearcă să justifice statutul de ştiinţă al contabilităţii 
prin prezenţa postulatelor, principiilor şi regulilor contabile, ca sistem 


5 


de referinţă în contabilitate. Dar postulatele, principiile sau regulile 
contabile nu sunt legi ştiinţifice, deoarece ele nu se bucură de o 
anumită stabilitate. Acestea sunt izvorâte mai ales din activitatea 
contabilă şi se modifică ori de câte ori mediul economic în care 
contabilitatea acționează se schimbă. 

Profesorul Niculae Feleagă”, citându-l pe Bernard Colasse, incită 
la o analogie între contabilitate şi geografie, ca două componente ale 
ştiinţelor sociale. Pornind de la nevoia de corespondenţă spaţiu real- 
spaţiu deschis, autorul face o analogie între harta geografică şi 
documentul contabil de sinteză, ca produs final al contabilităţii. Deşi 
ambele „produse” sunt reprezentări ale realității (harta geografică 
reprezintă un spaţiu geografic, iar contabilitatea reprezintă spaţiul 
economic), ele pot face obiectul unor erori şi, în anumite situaţii, mai 
ales în cazul contabilităţii, al unor manipulări. 

În demersul său epistemologic, profesorul Ion lonaşcu“, citându-l 
pe Thomas Kuhn, subliniază că statutul ştiinţific al contabilităţii este 
legat de existenţa uneia sau mai multor teorii în contabilitate. Teoriile 
sau paradigmele sunt acele realizări ştiinţifice universal recunoscute 
care, pentru o perioadă, oferă soluţii model practicienilor în domeniu. 


Ultimele cinci decenii au fost marcate de creşterea preocupărilor 
multor autori de a elabora şi valida o teorie a contabilităţii, ceea ce a 
făcut ca, în timp, să se contureze existența mai multor paradigme în 
contabilitate. Astfel, profesorii Bernard Esnault şi Christian Haurau, în 
anul 1994, au identificat cinci paradigme (abordări) fundamentale în 
contabilitate: 

e abordarea inductivă: elaborarea teoriei contabile se face prin 
generalizarea observaţiilor furnizate de practicile contabile; 

e abordarea deductivă: presupune definirea prealabilă a obiecti- 
velor din care sunt deduse postulatele, convențiile şi regulile contabile; 

e abordarea predictivă: constă în testarea metodelor şi regulilor 
contabile, în funcţie de capacitatea lor de predicţie a evenimentelor; 


? N. Feleagă şi colectiv, Bazele Contabilității, Ed. Economică, 
Bucureşti, 2002 

* Ion Ionașcu, Epistemologia contabilităţii, Ed. Economică, Bucureşti, 1997 

e abordarea comportamentală sau psihologică: studiază reacțiile 
utilizatorului individual în momentul publicării informaţiei contabile şi 
pune accentul pe pertinența informaţiei contabile în luarea deciziei; 

e abordarea economică: apreciază informaţia contabilă ca un 
bun economic, supusă regulilor economiei de piaţă, respectiv, princi- 
piului cererii şi ofertei; natura şi cantitatea informaţiilor publicate 
depind de oferta producătorilor de informaţii contabile şi de cererea 
utilizatorilor. Deoarece se consideră că o piaţă total liberă a informa- 
ției contabile este ineficientă, s-a impus reglementarea pieţei, adică 
existența normalizării contabile, existența de postulate, principii şi 
norme contabile. 

Însăşi existenţa paradigmelor în contabilitate, conducerea aces- 
teia pe baza postulatelor, principiilor şi normelor contabile confirmă 
statutul ei de disciplină ştiinţifică. 

Statutul de ştiinţă al contabilităţii este dat şi de impactul teoriilor 
ştiinţifice cu practicile contabile. Teoriile ştiinţifice reprezintă efortul 
cercetării contabile. Istoria contabilă arată că teoriile contabile 
anterioare secolului al XX-lea au fost create prin generalizarea 
practicilor contabile. Abia în secolul XX s-a dezvoltat cercetarea 
contabilă într-un cadru organizat, ceea ce a permis unirea eforturilor 
cercetătorilor din domeniul contabilităţii. 


Astăzi, contabilităţii îi revin sarcini din ce în ce mai grele. Ea 
caută să-şi depăşească limitele, fiind pusă în situația de a descrie 
organizaţii din ce în ce mai complexe ce operează într-un mediu 
economic şi social în continuă mişcare şi transformare. Tocmai de 
aceea, contabilitatea trebuie studiată sub trei aspecte principale“: 

e ca instrument de descriere, de modelare a întreprinderilor; 

e ca instrument de prelucrare a informaţiilor necesare acestei 
prelucrări; 

e ca practică, sau „joc social”, înscrisă într-o reţea de restricții 
reglementare mai mult sau mai puţin stricte. 


De mai bine de o jumătate de secol, marile şcoli şi instituții de 
cercetare au dezvoltat o multitudine de abordări capabile să definească 


> N. Feleagă şi colectiv, op.cit. 


perimetrul şi conţinutul unei teorii generale şi să permită validarea 
acestora, conducând, aşa cum evocam anterior, la apariția mai multor 
paradigme şi, implicit, a mai multor discursuri explicative în conta- 
bilitate. Adesea, acestea au îngreunat canalizarea eforturilor cercetă- 
torilor în domeniul contabilităţii în direcția elaborării unei teorii 
general acceptate. Pe de altă parte, cele mai multe dintre cercetările cu 
caracter teoretic nu şi-au găsit ecoul în practică. 

Dezvoltarea contabilităţii este, în general, marcată de nevoia 
depăşirii unor crize privind necesitățile de informare financiară, ceea 
ce conduce la căutarea unor noi soluţii contabile, la uniformizarea 
practicilor contabile la nivel european şi internațional, în măsură să 
asigure eliminarea principalelor obstacole în comparaţiile internaţio- 
nale. În acest sens, principala direcţie de cercetare contabilă 
internațională o constituie „compatibilizarea reglementărilor contabile 
europene cu normele contabile internaţionale”. Este şi motivul pentru 
care România, prin Ordinul Ministrului Finanţelor nr. 94/2001, a ales 
calea de dezvoltare a sistemului său contabil prin asimilarea în cadrul 
acestuia atât a prevederilor Directivei a IV-a a CEE, cât şi a 
Standardelor Internaţionale de Contabilitate. În plus, în cazul ţării 
noastre, ca, de altfel, şi în cazul altor ţări cu o economie în tranziţie, 
criza contabilă are şi o dimensiune structurală, pe fondul schimbării 
sistemului economic şi politic ce marchează viața oamenilor, în 
general, şi a profesioniştilor contabili, în special. În astfel de situaţii, 
cei mai în măsură să ofere noi variante de dezvoltare a sistemului 
contabil sunt cercetătorii şi universitarii. 

În ultimul deceniu, eforturile noastre au fost canalizate, cu 
predilecție, asupra studiului contabilităţii ca practică socială. În acest 
sens s-a vizat analiza naturii şi intensității consensului care există între 
întreprinderi, specialişti contabili şi utilizatori, consens regizat în 
maniere diferite de organismele de normalizare naționale. 

Chiar dacă nu se poate da un răspuns precis şi definitiv în ce 
priveşte statutul contabilităţii, este cert că el face obiectul cercetărilor, 
cu scopul elaborării unei teorii contabile universale, capabilă să-i 
potenţeze bazele ştiinţifice. 


SI. Ionașcu, Epistemologia contabilităţii, Ed. Economică, Bucureşti, 1997. 


e Statutul de limbaj (normalizat) al contabilităţii este unanim 
acceptat, contabilitatea fiind considerată, de altfel, limbajul universal al 
afacerilor. Limbajul contabil cuprinde un ansamblu de reguli, metode şi 
procedee utilizate pentru înregistrarea evenimentelor şi tranzacţiilor 
întreprinderii, pentru colectarea, prelucrarea şi clasificarea informaţiilor, 
pentru elaborarea, publicarea şi comunicarea documentelor de sinteză 
(situaţiilor financiare), precum şi pentru interpretarea acestora, pe baza 
simbolurilor care constituie vocabularul contabil (debitul, creditul, 
activele, datoriile, capitalurile proprii, cheltuielile, veniturile etc.). 
Lumea afacerilor este interesată de latura practică a vocabularului 
contabil în contextul comunicării informaţiei contabile în scopul 
folosirii ei de către diferiți utilizatori. Limbajul contabil este unul 
normalizat, standardizat, precis, concis şi complet, iar existența unui 
vocabular şi a unor reguli universal acceptate asigură informaţiei trans- 
parenţa necesară comunicării între „actorii” informaţiei pieţei contabile. 


Ecuația utilizată, în contabilitatea europeană, pentru a dezvălui 
poziţia financiară (care figurează şi sub denumirea de situaţia patri- 
moniului) este: 


SITUAȚIA NETĂ A PATRIMONIULUI = ACTIV - DATORII 


În baza ecuaţiei de mai sus este evidenţiată capacitatea între- 
prinderii de a genera lichidităţi pentru a plăti datoriile faţă de creditori 
şi de a remunera, sub formă de dividende, capitalul investit de către 
proprietar. 

O întreprindere are o situaţie patrimonială (o poziție financiară, 
în contabilitatea anglo-saxonă) pozitivă în cazul în care capitalul 
propriu este mai mare sau cel puţin egal cu datoriile. 


1.5.1. STRUCTURI DE ACTIV 


Activul patrimonial cuprinde mijloacele economice, ca avere 
concretă, şi drepturile de creanţă ale unui agent economic. 

Prin compoziţia sa, activul evidenţiază modul de valorificare şi 
gradul de lichiditate ale mijloacelor economice. 

Modul de valorificare a mijloacelor economice se referă la 
felul în care ele participă la procesul de producţie, cum se consumă şi 

îşi transmit valoarea asupra produselor obţinute, inclusiv la felul cum 
se asigură reproducția lor. Astfel, mijloacele economice pot fi de două 
categorii: unele care au o durată mare de funcționare şi se consumă în 
mod treptat, pe parcursul mai multor cicluri de producţie (exemplu: 
activele imobilizate), şi altele care se consumă în cadrul unui singur 
ciclu de producție, transmiţându-şi dintr-o dată valoarea asupra 
produselor obţinute (exemplu: activele circulante). 

Lichiditatea reprezintă capacitatea fiecărui mijloc economic de 
a parcurge calea normală a ciclului de exploatare până la transfor- 
marea lui în bani. 

Gradul de lichiditate reprezintă capacitatea unui bun de a se 
transforma în bani. 


Din punct de vedere al criteriilor menționate (valorificarea şi 
lichiditatea), se pot delimita următoarele structuri de activ: 

A. Active imobilizate 

B. Active circulante 

C. Cheltuieli în avans 


A. ACTIVELE IMOBILIZATE reprezintă bunurile şi valorile cu o 
durată de folosinţă îndelungată (mai mare de un an) în activitatea 
întreprinderii şi care nu se consumă la prima utilizare. Activele imobi- 
lizate cuprind: 


I. Imobilizări necorporale 
II. Imobilizări corporale 
III. Imobilizări financiare 


I. Imobilizările necorporale (numite şi active intangibile sau 
nemateriale) sunt imobilizări care nu se concretizează în bunuri, ci 
într-un document juridic sau comercial. 

Reglementările introduse prin Programul de Dezvoltare a 
Contabilităţii din România definesc imobilizările necorporale ca fiind 
active identificabile nemonetare, fără suport corporal, care sunt 
deţinute pentru utilizare în procesul de producţie sau furnizare de 
bunuri şi servicii, pentru locaţie la terţi sau în scopuri adminis- 
trative. 

Întreprinderile trebuie să recunoască un activ necorporal, dacă şi 
numai dacă acesta îndeplineşte criteriile de recunoaştere ale 
activelor, şi anume: 

a) să existe probabilitatea ca respectivele imobilizări să genereze 
beneficii economice viitoare pentru întreprindere; 

b) să poată fi măsurate în mod credibil. 

Pentru imobilizările necorporale generate cu resurse proprii (de 
exemplu, costurile efectuate pentru un proiect de dezvoltare tehno- 
logică), pe lângă respectarea celor două criterii generale, sunt prevă- 
zute condiţii suplimentare de recunoaştere: fezabilitatea tehnică, 
intenţia de finalizare, capacitatea de a utiliza sau de a vinde activul 
necorporal, existenţa unei pieţe etc. 

Valoarea amortizabilă a activelor necorporale trebuie alocată 
sistematic pe durata de viaţă utilă. Durata de viaţă utilă a unui activ 
necorporal este discutabilă, existând prezumția rezonabilă şi 
Justificabilă conform căreia durata de utilitate nu poate depăşi 20 de 
ani de la data când este pregătit pentru utilizare. 

În structura imobilizărilor necorporale sunt incluse: (1) cheltuieli 
de constituire; (2) cheltuieli de dezvoltare; (3) concesiuni, brevete, 
licenţe, mărci, drepturi şi valori similare; (4) fondul comercial şi 
(5) avansuri şi imobilizări necorporale în curs. 


1. Cheltuielile de constituire cuprind cheltuielile cu înfiinţarea, 
dezvoltarea şi fuziunea întreprinderii (taxe de înregistrare şi înma- 
triculare, cheltuieli privind emiterea şi vânzarea de acţiuni, cheltuieli 
de prospectare a pieţei şi de publicitate) numai când reglementările 
permit mobilizarea acestora. Amortizarea acestor active se realizează 
sistematic pe parcursul unei perioade de maximum 5 ani. 


2. Cheltuielile de dezvoltare sunt reprezentate de costurile efec- 
tuate pentru realizarea unor obiective strict individualizate, a căror 
fezabilitate tehnologică a fost demonstrată şi care vor fi utilizate în 
întreprindere sau comercializate. 

Aceste cheltuieli se amortizează sistematic pe durata utilă de viaţă. 


3. Concesiunile, brevetele, licenţele, mărcile, drepturile şi 
valorile similare şi alte imobilizări necorporale cuprind toate cheltu- 
ielile efectuate pentru achiziționarea drepturilor de exploatare a unui 

bun, activitate sau serviciu (în cazul concesiunilor), a unui brevet, a 
unui know-how, a unei licenţe, a unei mărci şi altor drepturi similare 
de proprietate industrială şi intelectuală. 

Alte imobilizări necorporale includ active nenominalizate în 
grupele menţionate, cum ar fi: programele informatice create de 
întreprindere sau achiziționate de la terți în scopul utilizării pentru 
nevoile proprii etc. 

Amortizarea acestor active se realizează sistematic pe perioada 
cât întreprinderea a achiziţionat dreptul de exploatare sau utilizare a 
unor astfel de imobilizări. 


4. Fondul comercial este recunoscut ca activ necorporal atunci 
când rezultă din achiziția unei alte întreprinderi al cărei cost de 
achiziţie este superior valorii de piață a activelor nete dobândite 
(activele dobândite mai puţin datoriile preluate). Cauza existenţei 
fondului comercial o constituie existenţa unor elemente necorporale 
generate de întreprindere care nu sunt recunoscute distinct în 
contabilitate (reputaţia, clientela, vadul comercial, firma etc.). 

Fondul comercial este supus unei amortizări sistematice pe 
durata de utilizare, fără a depăşi 20 de ani de la data achiziției. 


5. Avansurile şi imobilizările necorporale în curs de execuţie 
sunt active imobilizate care nu au fost terminate până la sfârşitul 
exerciţiului financiar, inclusiv sumele în bani achitate în contul 
activelor necorporale. 

II. Imobilizările corporale cuprind bunurile cu conţinut 
material (corporal). 

Reglementările introduse prin Programul de Dezvoltare a 
Contabilităţii din România definesc imobilizările corporale ca fiind 
active deţinute de o întreprindere pentru a fi utilizate în producţia de 
bunuri sau în prestarea de servicii, în scopuri administrative sau 
pentru a fi date în locaţie terţilor, active care vor fi utilizate pe 
parcursul mai multor exerciţii financiare. 

Caracteristica imobilizărilor corporale este aceea că acestea 
participă în procesul muncii cu întreaga lor valoare de utilitate, dar se 
consumă şi îşi transmit, în mod treptat, valoarea asupra costurilor 
noilor produse. Ele participă la mai multe cicluri de exploatare, 
îndeplinindu-şi funcția continuu şi repetat, fără a se integra în 

conţinutul material al bunurilor obţinute. Ceea ce se transmite este 
numai valoarea lor. În aceste condiţii, reproducția imobilizărilor 
corporale se realizează pe calea amortizării, adică prin includerea în 
cheltuieli a unor cote-părți din valoarea lor. Valoarea amortizabilă este 
alocată sistematic pe durata de viaţă utilă a activului corporal, prin 
alegerea unei metode de amortizare în măsură să reflecte ritmul în care 
beneficiile economice sunt consumate de către întreprindere (metoda 
lineară, metoda degresivă sau metoda accelerată). 

Durata de viaţă utilă a unei imobilizări corporale este: 

> fie perioada de timp în cursul căreia un activ se aşteaptă a fi 
utilizat de către întreprindere; 

> fie numărul unităţilor de producţie sau al unităţilor similare 
ce se aşteaptă a fi obţinute de către întreprindere prin utilizarea 
activului. 


A 


In structura imobilizărilor corporale se includ: 
I)terenuri şi construcții; 

2)instalaţii tehnice şi maşini; 

3) alte instalaţii, utilaje şi mobilier; 

4) avansuri şi imobilizări corporale în curs de execuţie. 


1. Terenuri şi construcţii 

Terenurile sunt urmărite în contabilitate pe două categorii: tere- 
nuri (propriu-zise) şi amenajări de terenuri. 

Terenurile au durată de utilizare nelimitată, fiind singurele 
elemente ale imobilizărilor corporale ce nu se amortizează. În schimb, 
investiţiile efectuate pentru amenajarea terenurilor şi alte lucrări 
similare sunt supuse amortizării. 

Construcţiile sunt mijloace fixe reprezentate de clădiri achizi- 
ționate de la terți sau din producție proprie. Acestea sunt supuse 
amortizării, deoarece au durată de viaţă limitată. Cu toate că o cons- 
trucție nu poate fi separată de terenul pe care îl ocupă, este important 
să se evidenţieze în contabilitate separat terenurile şi construcţiile. 


2. Instalaţii tehnice şi maşini sunt mijloace fixe reprezentate de 
echipamente tehnologice (maşini, utilaje şi instalaţii de lucru), aparate 
şi instalaţii de măsurare, control şi reglare, mijloace de transport, 
animale şi plantaţii. 

Potrivit legislației din ţara noastră, sunt considerate mijloace 
obiectul singular sau complexul de obiecte care se utilizează ca atare 
Şi îndeplineşte cumulativ următoarele două condiții: 

e are o valoare mai mare decât limita stabilită de lege; 

e are o durată normală de utilizare mai mare de un an. 

Pentru obiectele care sunt folosite în loturi, seturi sau formează 
un singur corp, la încadrarea lor ca mijloace fixe se are în vedere 
valoarea întregului lot, set sau corp. 

Costul de achiziţie sau de producție al mijloacelor fixe se 
include treptat în cheltuielile activității prin procesul amortizării. 
Amortizarea se determină pe baza unui plan de amortizare, de la data 
punerii acestora în funcțiune şi până la expirarea duratei utile de viaţă, 
ținând seama de condiţiile specifice de utilizare a mijloacelor fixe. 


3. Alte instalaţii, utilaj şi mobilier includ active nenominalizate 
în grupele mai sus menţionate, cum ar fi: mobilier, aparatură birotică, 
echipamente de protecţie a valorilor umane şi materiale şi alte active 
corporale. 


4. Avansurile şi imobilizările corporale în curs de execuţie 
includ imobilizările în curs de execuţie (care nu au fost terminate) 
pentru nevoile proprii efectuate de întreprindere sau de terți, inclusiv 
sumele de bani achitate în contul activelor corporale. 

III. Imobilizările financiare, denumite şi investiţii financiare pe 
termen lung, cuprind valorile financiare investite de întreprindere pe 
termen lung, sub formă de titluri şi creanţe financiare, în scopul 
obținerii de venituri financiare sub forma dividendelor sau dobânzilor, 
prin creşterea valorii capitalizate sau prin realizarea de beneficii din 
comercializarea acestor investiţii. 

Dobânzile, redevenţele, dividendele şi chiriile ataşate unei 
imobilizări financiare sunt considerate, de regulă, venituri, constituind 
performanţa investiţiei. În structura acestora sunt cuprinse: (1) acţiuni 
deţinute la entitățile afiliate;(2) împrumuturi acordate entităților 
afiliate; (3) interese de participare; (4) împrumuturi acordate entităţilor 
de care compania este legată în virtutea intereselor de participare;(5) 
investiții deţinute ca imobilizări;(6) alte împrumuturi; 

B. ACTIVELE CIRCULANTE (numite şi active curente) cuprind 
bunuri şi valori care se utilizează pe o perioadă scurtă în activitatea 
întreprinderii şi, în general, participă la un singur circuit economic. 

Din punct de vedere economic şi financiar, activele circulante îşi 
schimbă continuu forma materială în cadrul circuitului economic. 
Astfel, în faza de aprovizionare, activele circulante sub formă de bani 
se transformă în stocuri de materii prime şi materiale; în faza de 
producţie, stocurile de materii prime şi materiale se consumă integral, 
rezultând stocuri de producţie în curs de execuţie, care, după operaţia 
de prelucrare, devin produse finite; în faza de desfacere, produsele 
finite sunt revândute clienţilor, transformându-se astfel în bani. 

Din punct de vedere al lichidităţii, activele circulante se 
caracterizează prin faptul că durata ciclului de exploatare este mai 
mică de un an: ele intră şi ies, în şi din întreprindere, de mai multe ori 
în cursul unui exerciţiu financiar. 

Reglementările introduse prin Programul de Dezvoltare a Con- 
tabilității din România definesc activul curent ca fiind o resursă care: 

e se aşteaptă să fie realizată sau este deţinută pentru consum sau 
vânzare, în cursul normal al ciclului de exploatare, sau 

e este deţinut, în principal, în scopul comercializării sau pe termen 
scurt şi se aşteaptă a fi realizat în termen de 12 luni de la data bilanţului, sau 

e reprezintă numerar ori echivalente de numerar a căror utilizare nu 
este restricționată. 

În structura activelor circulante se includ: 

I. Stocuri 

II. Creanţe 

III. Investiţii financiare pe termen scurt 

IV. Casa şi conturi la bănci 


I. Stocurile reprezintă ansamblul bunurilor şi serviciilor din 
cadrul întreprinderii deţinute fie pentru a fi vândute în aceeaşi stare 
sau după prelucrarea lor în procesul de producţie, fie pentru a fi 
consumate la prima lor utilizare. 

În categoria stocurilor se includ: (1) Materii prime şi materiale 
consumabile; (2) Producţia în curs de execuţie; (3) Produse finite şi 
mărfuri; (4) Avansuri pentru cumpărări de stocuri. 

1. Materiile prime şi materialele consumabile includ: mate-riile 
prime, materialele consumabile, materialele de natura obiectelor de 
inventar, stocurile aflate la terţi, ambalajele. 

e Materiile prime sunt destinate utilizării în procesul de produc- 
ție, participă direct la generarea produselor, regăsindu-se în produsul 
finit integral sau parțial, fie în starea lor inițială, fie transformată. 

* Materialele consumabile (materiale auxiliare, combustibili, 
materiale pentru ambalat, piese de schimb, seminţe şi materiale de 
plantat, furaje şi alte materiale consumabile) sunt destinate utilizării în 
procesul de producţie şi participă sau ajută la procesul de fabricaţie 
sau de exploatare fără a se regăsi, de regulă, în produsul finit. 

e Materialele de natura obiectelor de inventar reprezintă bunu- 
rile cu o valoare mai mică decât limita prevăzută de lege pentru a fi 
considerate mijloace fixe, indiferent de durata lor de utilizare sau cu o 
durată mai mică de un an, indiferent de valoarea lor, precum şi 
bunurile asimilate acestora (echipamentul de protecție, echipamentul 
de lucru, îmbrăcămintea specială, mecanismele, dispozitivele, verifi- 
catoarele, aparatele de măsură şi control, matriţele folosite la 
executarea anumitor produse şi alte obiecte similare). 

e Stocurile aflate la terţi reprezintă diversele bunuri de natura 
stocurilor aflate în proprietatea întreprinderii, dar care fizic se găsesc 
în custodie, prelucrare, consignaţie la terți. 

e Ambalajele sunt bunurile utilizate în scopul protecției pe 
timpul transportului sau depozitării diverselor active. 


2. Producţia în curs de execuţie reprezintă producţia care nu a 
parcurs toate fazele (stadiile) de prelucrare prevăzute în procesul 
tehnologic, precum şi produsele nesupuse probelor şi recepţiei tehnice 
sau necompletate în întregime. În această categorie se mai includ 
lucrările sau serviciile în curs de execuţie. 


3. Produsele finite şi mărfurile sunt bunurile reprezentate de 
semifabricate, produse finite, produse reziduale, animale şi mărfuri. 

Semifabricatele sunt bunurile al căror proces tehnologic a fost 
terminat într-o fază de fabricaţie şi care urmează a trece în continuare în 
procesul tehnologic al altor faze de fabricaţie sau se livrează terţilor. 

e Produsele finite sunt produsele care au parcurs toate fazele de 
fabricație prevăzute de procesul tehnologic al întreprinderii, fiind 
depozitate în vederea vânzării către terți. 

e Produsele reziduale sunt produsele rezultate din procesul de 
fabricaţie: rebuturi, materiale recuperabile, deşeuri. 

e Animalele includ animale şi păsări născute sau cele tinere de 
orice fel (viței, miei, purcei, mânji şi altele), crescute şi folosite pentru 
reproducție, animale şi păsări la îngrăşat pentru a fi valorificate, colonii 
de albine, precum şi animale pentru producţia de lână, lapte şi blană. 

e Mărfurile sunt acele bunuri care au fost cumpărate de 
întreprindere în vederea revânzării. 


4. Avansurile pentru cumpărări de stocuri reprezintă sume de 
bani plătite cu anticipație furnizorilor în contul aprovizionării cu stocuri. 


II. Creanţele (numite şi valori în curs de decontare) reprezintă 
valori economice avansate temporar de titularul de patrimoniu altor 
persoane fizice sau juridice, pentru care acesta urmează să primească 
un echivalent valoric. 

Toate persoanele fizice sau juridice care au beneficiat de o va- 
loare avansată şi care urmează să dea un echivalent corespunzător se 
numesc generic debitori. Debitorii întreprinderii sub forma creanţelor 
din vânzări sunt delimitaţi în contabilitate prin structurile de clienţi şi 
conturi asimilate. 

În structura creanţelor se includ: (1) Creanţe comerciale; 
(2) Sume de încasat de la entităţile afiliate; (3) Sume de încasat de la 
entitățile de care compania este legată în virtutea intereselor de 
participare; (4) Alte creanţe; (5) Capital subscris şi nevărsat,; 


1. Creanţele comerciale sunt cele mai semnificative, fiind 
compuse din creanţele faţă de clienţi şi efectele de primit. 

Creanţele faţă de clienţii includ creanţele rezultate din bunurile 
vândute, lucrările executate, serviciile prestate, a căror valoare 
urmează a se încasa ulterior. 

Efectele de primit sunt titlurile negociabile sub formă de cambie, 
bilet la ordin etc., care atestă existența unei creanţe în cadrul relaţiilor 
comerciale ce va fi încasată pe termen scurt, de obicei până la 90 de zile. 

2. Sumele de încasat de la entităţile afiliate sunt generate de 
relațiile dintre societatea-mamă (o întreprindere care are două sau mai 
multe filiale) şi filialele sale. 

3. Sume de încasat de la entităţile de care compania este 
legată în virtutea intereselor de participare reprezintă creanţele 
generate de relaţiile de decontare ale întreprinderii cu întreprinderile 
asociate (asupra cărora se exercită o influenţă semnificativă). 


4. Alte creanţe sunt reprezentate de creanţele generate de 
relaţiile de decontare ale întreprinderii cu personalul, bugetul statului, 
alte organisme publice, asigurările sociale, protecţia socială, debitori 
diverşi etc. 


5. Creanţele privind capitalul subscris şi nevărsat sunt repre- 
zentate de creanţele generate de relaţiile întreprinderii cu acționarii 
săi, referitoare la subscrierile de capital social, efectuate şi nedepuse 
încă. 


III. Investiţiile financiare pe termen scurt (numite şi titluri de 
plasament sau valori de trezorerie) reprezintă valorile financiare investite 
de întreprindere în vederea realizării unui câştig pe termen scurt. 

În structura acestora se includ: (1) Acţiuni deţinute la entităţile 
afiliate; (2) Alte investiţii pe termen scurt. 

1. Acţiunile proprii sunt acţiunile proprii răscumpărate temporar 
de întreprindere în vederea distribuirii lor personalului propriu sau 
terţilor, regularizării cursului bursier sau reducerii capitalului social. 


2. Alte investiţii pe termen scurt sunt reprezentate de acțiuni 
cotate şi necotate, obligaţiuni emise şi răscumpărate, obligaţiuni cotate 
şi necotate de întreprindere în vederea obţinerii de venituri financiare 
într-un termen scurt. 


IV. Casa şi conturi la bănci sunt reprezentate de valorile care 


(2) Casa; (3) Acreditive; (4) Avansurile de trezorerie. 

devize aflate în conturile bancare, sumele în curs de decontare, cecuri 
de încasat. 

= Casa delimitează dispomibilitățile băneşti în lei şi devize 
aflate în casieria întreprinderii şi alte valori, cum sunt: timbre fiscale şi 
poştale, bilete de tratament şi odihnă, tichete şi bilete de călătorie. 

= Acreditivele reprezintă lichidităţi păstrate la banca într-un 
cont distinct, la dispoziţia unui furnizor, din care urmează a se efectua 
plățile către acesta pe măsura livrării bunurilor, prestării serviciilor, 
executării lucrărilor. 

= Avansurile de trezorerie reprezintă sume virate la bănci sau 
sume în numerar, puse la dispoziția angajaţilor sau terţilor, persoane 
fizice sau juridice, pentru efectuarea unor plăţi în numele întreprinderii. 


C. CHELTUIELILE ÎN AVANS reprezintă valori care asigură 
alocarea asupra fiecărui exercițiu financiar numai a cheltuielilor care îi 
sunt proprii. 

Cheltuielile înregistrate în avans sunt sume de bani achitate în 
cursul exerciţiului curent, dar care se referă la servicii ce vor fi primite 
în cursul exerciţiului următor (abonamente, chirii plătite in avans). 

1.5.2. Structuri de pasiv 


Pasivul, prin componenţa sa, reflectă modul de finanţare a 
mijloacelor economice şi gradul de exigibilitate al surselor de 
finanţare(exigibilitatea reprezintă timpul de decontare a unei datorii). 

Finanţarea mijloacelor economice se referă la modul de 
dobândire şi susţinere financiară a elementelor de activ. 

Pentru procurarea bunurilor economice, o întreprindere recurge 
la finanţare proprie şi finanţare străină. 

e Finanţarea proprie este făcută direct, de către întreprindere, 
sub formă de capital social, rezerve, profit etc. 

e Finanțarea străină a activului este asigurată de terțe persoane care- 
i împrumută întreprinderii capitaluri sub diverse forme, cum ar fi: credite 
bancare, împrumuturi pe bază de titluri şi datorii în curs de decontare. 

Corespunzător celor două categorii de finanţare, sursele de 
finanţare pot fi: surse de finanţare proprii şi surse de finanţare străine. 

= Sursele de finanțare proprii corespund finanţării proprii a 
mijloacelor economice. Din structura acestora fac parte: capitalul 
propriu; primele legate de capital; rezervele din reevaluare; rezervele; 
profitul etc. 

= Sursele de finanţare străine, denumite şi datorii, obligaţii sau 
capital străin, exprimă fondurile sau capitalurile furnizate de terți, 
pentru care unitatea patrimonială trebuie să restituie un echivalent 
valoric sau să acorde o prestație. Acestea cuprind: împrumuturile 
acordate de bănci sau alte instituţii financiar-bancare şi datoriile create 
în cadrul relaţiilor de decontare ale unităţii cu alte persoane fizice sau 
juridice (exemplu: furnizori, efecte de plătit etc.). 


Normele contabile româneşti prevăd următoarea structură a 
pasivului, delimitată în patru categorii, în ordinea crescătoare a 
exigibilităţii acestora: 

A. Capital şi rezerve 

B. Provizioane 

C. Datorii 

D. Venituri în avans 


A. CAPITALUL ŞI REZERVELE (numite şi capital propriu) 
reprezintă sursele de finanţare stabile de care dispune întreprinderea. 
Alături de creditele pe termen lung, capitalurile proprii fac parte din 
categoria capitalurilor permanente. 

În structura capitalurilor proprii se includ: (T) capital social (II) 
prime de capital; (III) rezerve din reevaluare; (IV) rezerve; (V) 
profitul sau pierderea reportată; (VI) profitul sau pierderea exerciţiului 
financiar. 


I. Capitalul social este reprezentat de aportul în bani şi/sau 
bunuri în natură al proprietarilor. Capitalul se diferențiază în capital 
subscris nevărsat ŞI capital subscris vărsat. 

= Capitalul subscris nevărsat reprezintă capitalul pe care 
proprietarii s-au angajat să-l pună la dispoziţia întreprinderii. 

= Capitalul subscris vărsat reprezintă partea din capitalul 
subscris care a fost, fizic, depusă de către proprietari la dispoziția 
întreprinderii. 

În funcţie de tipul întreprinderii, capitalul se divide după cum 
urmează: 

= în acțiuni, în cazul societăţilor pe acţiuni. Valoarea acţiunilor 
în momentul înființării întreprinderii se numeşte valoare nominală; 

= în părți sociale, în cazul societăţilor cu răspundere limitată. 

Pe parcursul funcționării întreprinderii, capitalul se poate 
majora prin emisiunea de acţiuni noi, reprezentative, ca aporturi în 
bani şi sau în natură şi prin operaţiuni interne (încorporarea de 
rezerve, capitalizarea profitului exerciţiului precedent, transformarea 
de obligaţiuni în acţiuni etc.). 

Reducerea capitalului se efectuează prin rambursarea către 
acționari sau asociaţi a unei părți din acesta, atunci când societatea îl 
consideră prea mare în raport cu activitatea sa, sau atunci când reduce 
investițiile dintr-un sector sau ramură de activitate. De asemenea, 
reducerea de capital poate avea loc prin acoperirea de pierderi suferite 
în exerciţiile financiare anterioare. 


II. Primele de capital corespund capitalului adiţional creat prin 
primele de emisiune, fuziune şi aport în natură, care sunt determinate 
de operaţiile de creştere a capitalului prin aporturi noi sau prin 
fuziune. În cazul aporturilor noi, primele de emisiune şi cele privind 
aportul în natură se creează ca diferenţă între preţul de emisiune al 
noilor acţiuni (mai mare) şi valoarea nominală a acţiunilor (mai mică). 
Primele de fuziune apar în cazul fuziunii a două sau mai multor 
societăţi şi reprezintă diferenţa dintre valoarea contabilă sau intrinsecă 
a acţiunilor şi valoarea lor nominală. 


III. Rezervele din reevaluare reprezintă plusurile create prin 
reevaluarea imobilizărilor corporale şi a celor financiare. Cu ocazia 
reevaluării, valoarea acestor active creşte faţă de valoarea contabilă 
anterioară, creşterea fiind considerată sigură şi durabilă. 

Exemplu: în urma reevaluării, valoarea imobilizărilor corporale 
creşte de la 50.000 lei la 60.000 lei. Diferenţa de 10.000 lei este 
reprezentată ca un raport de schimb între creşterea corespunzătoare a 


21 


valorii activelor imobilizate şi creşterea capitalurilor proprii sub forma 
rezervelor din reevaluare. 

Odată constituite, rezervele din reevaluare sunt menținute atât 
timp cât bunurile la care se referă nu au fost amortizate sau realizate 
prin vânzare. Pe măsura amortizării sau realizării bunurilor, plusva- 
loarea este utilizată, parțial sau total, pentru creşterea capitalului social 
sau transferată la rezerve, în raport cu prevederile legii. 


IV. Rezervele sunt surse constituite anual din profitul 
întreprinderii, în limitele prevăzute de reglementările în vigoare, de 
statutele întreprinderilor sau conform deciziei adunării generale a 
acţionarilor sau asociaţilor. 

Structural, rezervele se împart în: rezerve legale, rezerve 
statutare sau contractuale şi alte rezerve. 

1. Rezervele legale se constituie anual, într-o anumită proporție, 
din profitul brut (în alte țări, din profitul net) sau din primele legate de 
capital, fiind destinate protejării capitalului, în cazul în care exercițiul 
financiar se încheie cu pierderi. 

2. Rezervele statutare sau contractuale reprezintă acele fonduri 
a căror constituire din profitul net este stipulată în statutul societății 
sau prin clauze contractuale. Ele pot avea ca scop temperarea 
acţionarilor în a pretinde dividende în dauna altor obligaţii mai mari şi 
mai urgente ale întreprinderii, privind buna ei funcţionare sau alte 
destinaţii stabilite prin statut. 

3. Prin poziţia alte rezerve sunt delimitate fondurile create, de 
obicei, prin hotărârea adunării generale, din profitul net. Ele sunt 
destinate pentru finanţarea parțială sau totală a noilor investiții în 
imobilizări corporale, acordarea de dividende şi în anii care activitatea 
se încheie cu pierderi, pentru răscumpărarea propriilor acţiuni de către 
societate, în vederea reducerii de capital etc. 


V. Profitul sau pierderea reportată reprezintă fie rezultatul 
sub formă de profit realizat în exerciţiul financiar anterior / anterioare 
şi care, până la data închiderii exerciţiului financiar precedent, nu a 
fost încă repartizat pe destinațiile prevăzute de lege, fie rezultatul sub 
formă de pierdere obţinut în exercițiul financiar anterior / anterioare 

care, până la data închiderii exerciţiului financiar anterior, nu a fost 
acoperită. 


VI. Profitul sau pierderea exerciţiului financiar poate fi 
favorabil, caz în care reprezintă un profit, sau nefavorabil, caz în care 
reprezintă o pierdere pentru întreprindere. 

Profitul net al exerciţiului financiar încheiat figurează ca sursă 
proprie de finanţare până în momentul repartizării lui pe destinațiile 
stabilite prin lege sau statutul societății comerciale. Rezultatele nega- 
tive se iau în calcul cu semnul minus şi, în consecinţă, diminuează 
capitalul propriu. 


B. PROVIZIOANELE reprezintă datorii ale întreprinderii, 
constituite la închiderea exerciţiului pe seama cheltuielilor, pentru 
acele elemente de patrimoniu a căror realizare sau plată este probabilă, 
ori pentru cheltuieli care devin exigibile în perioadele următoare. 
Cazurile tipice de provizioane pentru riscuri şi cheltuieli sunt: litigii, 
amenzi şi penalităţi, despăgubiri, daune şi alte datorii incerte, 
cheltuieli legate de activitatea de service în perioada de garanţie, 
cheltuieli cu reparaţiile capitale eşalonate, potrivit programului, pe 
mai multe perioade etc. 

Reglementările introduse prin Programul de Dezvoltare a 
Contabilităţii din România definesc provizioanele ca fiind datorii cu 
exigibilitate sau valoare incertă. 

Recunoaşterea unor astfel de provizioane se face numai în 
momentul în care sunt respectate, cumulativ, următoarele condiţii: 

= o întreprindere are o obligaţie curentă (legală sau implicită) 
generată de un eveniment anterior; 

= este probabil ca o ieşire de resurse care să afecteze beneficiile 
economice viitoare să fie necesară pentru a stinge obligaţia respectivă; 

= poate fi realizată o bună estimare a valorii obligaţiei. 

Distingem: 

- provizioane pentru pensii şi obligaţii similare 

- provizioane pentru impozite 

- alte provizioane 

C. DATORIILE (numite şi capital străin) sunt sursele de finan- 
tare externe puse la dispoziția întreprinderii fie de bănci sau alte 
instituții financiare, fie de furnizori, fie de terți pentru care 
întreprinderea trebuie să acorde o prestație sau un echivalent valoric. 

Reglementările introduse de Programul de Dezvoltare a Conta- 
bilității din România clasifică datoriile în datorii curente şi datorii pe 
termen lung. 

O datorie este curentă dacă: 

= se aşteaptă să fie achitată în cursul normal al ciclului de 
exploatare al întreprinderii sau 

= este exigibilă în termen de 12 luni de la data bilanţului. 

Toate celelalte datorii trebuie clasificate ca datorii pe termen lung. 


Ciclul de exploatare al unei întreprinderi reprezintă perioada de 
timp dintre achiziționarea materiilor prime care intră într-un proces de 
producţie şi finalizarea sa în numerar sau sub forma unui instrument 
uşor convertibil în numerar. 

Datoriile funcţionează din momentul naşterii obligațiilor faţă de 
terți şi până în momentul plății lor. 

În structura datoriilor se includ: (1) împrumuturi şi datorii 
asimilate; (2) datorii comerciale; (3) datorii în cadrul grupului; 
(4) datorii din interese de participare; (5) alte datorii. 


1. Împrumuturile şi datoriile asimilate reprezintă datoriile 
financiare ale întreprinderii privind: împrumuturi din emisiunea de 
obligaţiuni; credite bancare pe termen lung primite de la bănci şi alte 
instituții financiare. 

= Împrumuturile din emisiunea de obligaţiuni reprezintă surse 
financiare pe termen lung asigurate prin vânzarea de titluri de credit 
negociabile către public, de regulă, prin intermediul unor instituţii 
financiare. Aceste împrumuturi sunt divizate în părți egale, numite 
obligaţiuni, rambursabile la un anumit termen, numit scadenţă, sau 
eşalonat şi purtătoare de dobânzi. 

= Creditele primite de la bancă şi alte instituţii includ creditele 
pe termen lung şi creditele pe termen scurt (credite de trezorerie). 
Aceste credite sunt generatoare de dobânzi şi garantate cu activele 
întreprinderii. 

2. Datoriile comerciale se creează în cadrul relaţiilor de 
decontare cu furnizorii pentru aprovizionări de bunuri materiale, 
lucrări şi servicii primite. Ele sunt delimitate sub forma furnizorilor şi 
efectelor de plătit. 

= Furnizorii reprezintă datoriile echivalente valorii bunurilor, 
lucrărilor şi serviciilor primite de la terți. 

= Efectele de plătit reprezintă titlurile de valoare care atestă 
obligația de plată a întreprinderii în cadrul relaţiilor de decontare cu 
furnizorii. 


3. Datoriile în cadrul grupului reprezintă obligaţiile datorate 
societăților din cadrul grupului în relaţiile de decontare ale societății- 
mamă cu filialele sale. 

4. Datoriile din interese de participare reprezintă datoriile 
generate de relaţiile de decontare ale întreprinderii cu societățile 
asociate. 


5. Alte datorii sunt reprezentate de: 

= datoriile fiscale, cu valoarea impozitelor şi taxelor faţă de 
bugetul statului; 

= datoriile salariale, cu valoarea salariilor şi altor drepturi 
salariale față de personalul angajat; 

= datoriile sociale, cu valoarea contribuţiilor la asigurările 
sociale faţă de bugetul asigurărilor sociale; 

=" datoriile faţă de asociaţi, cu valoarea capitalului de restituit şi 
a dividendelor de plată; 

= datoriile faţă de creditorii diverşi ai întreprinderii. 

Creditorii diverşi cuprind toate obligaţiile care prin natura lor nu 
se includ în categoriile prezentate mai sus. În această situaţie se află 
datoriile privind achiziţionarea titlurilor de plasament, sumele încasate 
şi necuvenite etc. 


D. VENITURILE ÎN AVANS reprezintă valorile ce asigură 
alocarea pentru fiecare exercițiu financiar numai a veniturilor care îi 
sunt proprii. În structura lor se includ subvenţiile pentru investiţii şi 
veniturile înregistrate în avans. 

Acestea sunt sume încasate în timpul exerciţiului financiar, în 
contul unor servicii care vor fi prestate în cursul exerciţiului următor, 

când acestea vor fi recunoscute ca venituri. Exemplu: chirii încasate 
anticipat, abonamente încasate în avans etc. 


1.5.3. TIPURI DE MODIFICĂRI PATRIMONIALE 


În cadrul unei întreprinderi, de-a lungul unei perioade de ges- 
tiune (lună, trimestru, an), au loc numeroase tranzacţii, cum ar fi: 
aprovizionarea cu materii prime şi materiale de la furnizori; eliberarea 
din depozit de materii prime pentru a fi date în consum; obţinerea de 
produse finite din procesul de producţie; livrarea de mărfuri către terți; 
restituirea unui credit bancar etc. 

Aceste tranzacţii produc modificări în structura elementelor 
patrimoniale existente, la un moment dat, în întreprindere, prezen- 
tându-se fie sub formă de creşteri, fie sub formă de micşorări, dar 
menținându-se în permanenţă egalitatea patrimonială, adică aceea 
dintre totalul activului şi totalul pasivului. 

Există tranzacţii care produc modificări numai în structura 
activului, în sensul creşterii unui element de activ, concomitent şi cu 
aceeaşi valoare cu scăderea altui element de activ, fără ca totalul 
activului să se modifice. Alte tranzacții produc modificări numai în 
structura pasivului, adică a surselor de finanţare, în sensul creşterii 
unui element de pasiv şi, concomitent şi cu aceeaşi sumă, se 
micşorează alt element de pasiv, fără ca totalul pasivului să se 
modifice. Alte tranzacții produc modificări concomitent şi cu aceeaşi 
sumă atât în structura, cât şi în volumul activului şi pasivului, în 
sensul creşterii unui element de activ şi a unui element de pasiv, 
totalul patrimoniului modificându-se şi el în acelaşi sens, dar 
menţinându-se egalitatea patrimonială. 

Indiferent cât de multe modificări se produc în structura ele- 
mentelor patrimoniale existente la un moment dat în întreprindere, 
acestea pot fi încadrate în patru tipuri: 

1. Modificări atât în activ, cât şi în pasiv, în sensul creşterii; 

2. Modificări atât în activ, cât şi în pasiv, în sensul micşorării; 

3. Modificări numai în activ; 

4. Modificări numai în pasiv. 

Pentru evidenţierea celor patru tipuri de modificări privind 
activul şi pasivul întreprinderii se porneşte de la un patrimoniu inițial 
(tabelul. 1.1.): 


Patrimoniul iniţial 


Tabelul 1.1 
ACTIV Solduri PASIV Solduri inițiale 
iniţiale 
Mijloace fixe 10.000 | Capital social 9.000 
Rezerve 1.000 
Materiale 2.000 | Furnizori 1.000 
consumabile 
Clienţi 800 | Creditori diverşi 2.800 
Disponibil la bancă 1.000 | Impozit pe profit 300 
Casa 500 | Credite bancare pe 200 
termen scurt 
TOTAL 14.300 TOTAL 14.300 


Se constată că totalul activului este egal cu totalul pasivului, adică 
se respectă ecuaţia dublei reprezentări a patrimoniului (Activ=Pasiv). 

Presupunem că în perioada de gestiune au loc următoarele 
tranzacţii: 


Tranzacţia I 

Se primeşte un credit bancar pe termen scurt de la o bancă în 
valoare de 1.000lei. 

Tranzacţia produce o creştere, în activul patrimonial, la elemen- 
tul Disponibil la bancă, cu 1.000 lei (şi anume, de la 1.000 lei la 
de la bancă, şi, concomitent şi cu aceeaşi sumă, o creştere în pasivul 
bilanţului la elementul Credite bancare pe termen scurt (şi anume, de 
la 200 lei la 1.200 lei), reprezentând creşterea obligaţiei față de bancă 
de a restitui creditul primit. 

Situaţia patrimonială întocmită după efectuarea primei tranzacţii 
se prezintă în tabelul 1.2. 

Se constată că, faţă de situația patrimonială precedentă, prima 
tranzacţie a produs modificări în ambele părţi ale patrimoniului, adică 
atât în activul, cât şi în pasivul acestuia, în sensul creşterii concomi- 
tente şi cu aceeaşi sumă a unui element de activ şi a altuia de pasiv. 

Dacă în ecuaţia dublei reprezentări, stabilită după înregistrarea 
tranzacţiei I, se introduc modificările determinate de influenţa 
tranzacţiei I, pe care le notăm cu x, se constată că egalitatea bilanţieră 


se menţine astfel: 
A+x=P+x 


Înlocuind în această ecuaţie datele care au stat la baza tranzacţiei I, 
egalitatea patrimonială se prezintă astfel: 


14.300 + 1.000 = 14.300 + 1.000 
deci 
15.300 = 15.300 


CONTUL - INSTRUMENT DE ÎNREGISTRARE, 
CALCUL ŞI CONTROL 


5.3. STRUCTURA CONTULUI 


Elementele care definesc structura contului sunt: titlul sau 
denumirea contului; debitul şi creditul contului; mişcarea sau rulajul 
contului; totalul sumelor (debitoare sau creditoare); soldul contului; 
explicaţia descriptivă a tranzacţiilor înregistrate în cont. 


1) Titlul (denumirea) şi simbolul contului 
Titlul contului exprimă conţinutul economic al elementului a 
cărui evidenţă se ţine cu ajutorul contului respectiv. 

De exemplu, contul asociat clienţilor poartă denumirea de 
„Clienţi; contul asociat materiilor prime poartă denumirea „Materii 
prime” etc. 

În general, denumirea unui cont reflectă obiectul înregistrat în 
contul respectiv. Când întâlnim o denumire de cont pe care nu o 
recunoaştem, încercăm să examinăm contextul titlului şi să observăm 
dacă se încadrează în categoria activelor, datoriilor, capitalurilor 
proprii, veniturilor sau cheltuielilor. Prin urmare, nu poate exista un 
cont fără titlu, întrucât nu se poate stabili elementul patrimonial a 
cărui evidenţă o ţine şi, totodată, contul nu ar putea îndeplini funcția 
contabilă corespunzătoare. 

Titlurile conturilor sunt însoţite şi de simbolurile cifrice cores- 
punzătoare. Exemplu: 101 Capital, 212 Construcţii, 371 Mărfuri, 401 
Furnizori, 411 Clienţi, 121 Profit şi pierdere etc. Simbolurile derivă 
din poziția pe care o ocupă contul respectiv în structura planului de 
conturi. Acestea facilitează identificarea conturilor şi, respectiv, 
activitatea practică de contabilitate, atât în sistemul manual, cât şi în 
cel informatic. În ţara noastră, titlul şi simbolul conturilor se stabilesc 
în mod unitar, prin planul de conturi general elaborat pe întreaga 
economie. Cu toate acestea, conturile se pot dezvolta şi aplica în 
funcție de specificul activităţii şi de nevoile concrete de informare ale 
întreprinderilor. 


2) Debitul şi creditul contului reprezintă denumirile celor două 
părți opuse ale acestuia ce permit separarea celor două tipuri de 
modificări (creşteri şi micşorări), pe care le determină operaţiile 
economice şi financiare ce se înregistrează cu ajutorul conturilor. 

Convenţional, s-a stabilit ca partea stângă a contului să poarte 
denumirea de debit, iar partea dreaptă, de credit. Sumele trecute în 
partea stângă a contului se numesc debitoare, iar cele din partea 
dreaptă, creditoare. 

A debita un cont înseamnă a înregistra o sumă în partea stângă a 
contului. Analog, a credita un cont înseamnă a înregistra o sumă în 
partea dreaptă a contului. Acesta este singurul sens dat în contabilitate 
verbelor a debita şi a credita. 

Semnificaţia debitului şi creditului unui cont trebuie însă înţe- 
leasă în raport de conţinutul său economic, care determină funcția 

contabilă a contului respectiv. De aceea, nu la toate conturile debitul şi 
creditul au aceeaşi semnificaţie. Spre exemplu, în cazul conturilor de 
bunuri economice, în debit, respectiv în partea stângă a contului, se 
înregistrează existentul inițial şi creşterile elementului patrimonial, iar 
în cazul conturilor de surse de finanţare, se înregistrează micşorările 
elementului patrimonial urmărit. În ceea ce priveşte creditul, respectiv 
în partea dreaptă a contului, situaţia se prezintă invers, în sensul că, în 
cazul conturilor de bunuri economice, se înregistrează scăderile, 
micşorările, iar în cazul celor de surse, se înregistrează existentul, 
creşterile (măririle). 

În munca practică de contabilitate, cele două părţi opuse ale 
contului, debitul şi creditul, se abreviază cu D, respectiv C. 


3) Rulajul contului reprezintă mişcarea sau totalul sumelor 
înregistrate într-o perioadă de gestiune în debitul sau creditul unui 
cont, ca urmare a măririlor şi micşorărilor determinate de tranzacțiile 
(evenimentele) ce se produc în volumul şi structura elementului 
patrimonial pentru care s-a deschis contul respectiv. Acesta este de 
două feluri: rulaj debitor şi rulaj creditor. 

= Rulajul debitor (abreviat, de regulă, cu RD) reprezintă 
totalitatea înregistrărilor efectuate în debitul unui cont într-o perioadă 
de gestiune. 

= Rulajul creditor (abreviat, de regulă, cu RC) reprezintă 
totalitatea înregistrărilor efectuate în creditul unui cont într-o perioadă 
de gestiune. 


4) Total sume 

Totalul sumelor unui cont este de două feluri: 

= Total sume debitoare (abreviat, de regulă, cu TSD). Se obţine 
prin adunarea tuturor sumelor înregistrate în debitul contului. 

= Total sume creditoare (abreviat, de regulă, cu TSC). Se 
obţine prin adunarea tuturor sumelor înregistrate în creditul contului. 
Totalul sumelor cuprinde existentul iniţial şi rulajul elementului 
patrimonial urmărit cu ajutorul contului. 


5) Soldul contului exprimă existentul valoric la un moment dat 
al elementului patrimonial urmărit cu ajutorul contului respectiv. 

Soldul contului se stabileşte ca diferenţă între totalul sumelor 
debitoare şi totalul sumelor creditoare, preluând semnul totalului mai 
mare. 

Astfel: 

= Dacă totalul sumelor debitoare este mai mare decât totalul 
sumelor creditoare, contul prezintă sold debitor (SD). 

= În situaţia inversă, când totalul sumelor creditoare este mai 
mare decât totalul sumelor debitoare, contul prezintă sold 
creditor (SC). 

= Atunci când totalul sumelor debitoare este egal cu totalul 
sumelor creditoare, soldul acestuia este zero, deci, contul nu mai 
prezintă sold şi poartă denumirea de cont soldat sau balansat. 

Prin urmare, soldul contului se stabileşte pe baza relaţiilor: 


1. TSD -TSC = SD, când TSD> TSC 
2. TSC- TSD=SC, când TSC > TSD 
3. TSD-TSC=0, când TSD = TSC 


Soldul stabilit în ultima zi a perioadei de gestiune se numeşte 
sold final (Sf) şi apare ca sold inițial (Si) la începutul perioadei de 
gestiune următoare. 

La sfârşitul exerciţiului financiar, cu ocazia întocmirii lucrărilor 
contabile de sinteză, conturile se închid. Aceasta presupune trecerea 
soldului lor final în partea opusă aceleia din care a provenit, adică în 
partea cu totalul sumelor mai mic, astfel încât, adunat la acest total, 
cele două părţi ale contului să se afle în echilibru. Astfel, contul care 
are sold final debitor (Sfd) se închide prin trecerea acestuia în credit, 
unde se adună la totalul sumelor creditoare, iar rezultatul trebuie să fie 
egal cu totalul sumelor debitoare. Contul care are sold final creditor 
(Sfc) se închide prin trecerea acestuia în debit, unde se adună la totalul 
sumelor debitoare, rezultatul fiind egal cu totalul sumelor creditoare. 

Pentru exemplificare, presupunem contul Materii prime cu urmă- 
toarea structură: 

— sold inițial debitor: 1.000 lei; 

— rulaj debitor, obţinut din intrări succesive, 2.500 lei; 

— total sume debitoare: 3.500 lei; 

— rulaj creditor, obţinut din ieşiri succesive, 1.500 lei; 

— total sume creditoare: 1.500 lei; 

— sold final debitor: 2.000 lei (adică 3.500 — 1.500 = 2.000). 

Soldul final debitor, de 2.000 lei, s-a trecut, pentru închiderea 
contului, în creditul contului, unde, adunat cu totalul sumelor creditoare 
de 1.500 lei, s-a obținut un total de 3.500 lei, cât este şi în debit. 


Schematic, contul Materii prime închis se prezintă astfel: 


Contul Materii prime 
D C 
Nr. POR Nr. Teaia Sume 
ert: Data |Explicația| Sume Cri. Data Explicația 
1. [011.2006 | S98 1.000] 3. 06.12006] CPeluieli cu 500 
inițial materiile prime 
2. [05.1.2006 | Furnizori 500| 5. |21.1.2006|_ Chelbuieli cu 1.000 


materiile prime 


4. |20.1.2006 | Furnizori 1.000 
25.1.2006 | Furnizori 1.000 


RD 2.500 RC 1.500 
TSD 3.500 TSC 1.500 
Std 2.000 
TOTAL 3.500 


Prin închiderea conturilor se respectă relaţia: 
Sold iniţial + Intrări = Sold final + Ieşiri 


La începutul exerciţiului financiar următor, conturile se redeschid 
prin înscrierea soldurilor lor finale, din perioada precedentă, în aceeaşi 
parte din care au provenit, ca solduri iniţiale pentru noua perioadă. 


6) Explicaţia tranzacţiilor înregistrate în cont are drept scop 
cunoaşterea anumitor date în legătură cu operația respectivă, în 
vederea identificării ei cu uşurinţă, a înţelegerii sensului şi conţinutu- 
lui acesteia. După forma de prezentare, distingem: explicaţie descrip- 
tivă şi explicaţie contabilă. 

= Explicaţia descriptivă constă în explicarea pe scurt a operaţiei 
economice sau financiare cu indicarea documentului justificativ care a 
stat la baza operaţiei şi a datei în care a avut loc; 

=" Explicaţia contabilă constă în indicarea debitului sau credi- 
tului contului utilizat la înregistrarea operaţiei respective, precum şi a 
denumirii celuilalt cont corespondent ce participă la înregistrarea 
operaţiei, potrivit cerinţelor dublei înregistrări. 


5.4. REGULI DE FUNCȚIONARE A CONTURILOR 


Condiţia de bază privind înregistrarea corectă a operaţiilor, 
evenimentelor, tranzacţiilor în conturi o constituie cunoaşterea reguli- 
lor de funcţionare a acestora. 

Pentru stabilirea regulilor de funcționare a conturilor se ia ca 
punct de plecare patrimoniul, cu structurile sale de activ şi pasiv 
(active, datorii, capitaluri) şi cele două principii de bază ale conta- 
bilității: dubla reprezentare şi dubla înregistrare. 

Anterior s-a arătat că activele sunt dispuse în partea stângă a 
patrimoniului. Astfel, activele pot fi gândite ca părți de stânga, iar 
pasivele pot fi gândite ca părți de dreapta. Poziţia opusă a celor două 
categorii al patrimoniului (activ şi pasiv) face ca regulile de funcționare 
a celor două feluri de conturi să fie de sens opus. 

Pentru demonstrarea regulilor de funcţionare ale conturilor se 
porneşte de la o situaţie iniţială a patrimoniului (la începutul anului), 
pe baza căreia, potrivit celor menţionate mai sus, pentru fiecare 
element se deschide câte un cont în contabilitatea curentă. 

În schema combinată care urmează se prezintă atât deschiderea 
conturilor, cât şi înregistrarea tranzacţiilor, închiderea conturilor şi 
prezentarea situației patrimoniale la sfârşitul perioadei de gestiune, 
adică întregul ciclu informaţional contabil. 


2) Conturile de activ se mai debitează cu majorările, creşterile 
elementelor patrimoniale de activ, iar conturile de pasiv se mai 
creditează cu majorările, creşterile elementelor patrimoniale de 
pasiv. 


Pentru a demonstra modul cum se înregistrează micşorările 
elementelor de activ şi de pasiv, presupunem următorul exemplu: 

Se plătesc, din disponibilul existent în cont la bancă, obligaţiile 
faţă de furnizori, în valoare de 800 lei. 

Operația determină, pe de o parte, o scădere de activ la elemen- 
tul Disponibil la bănci în lei, care reprezintă micşorarea disponibili- 
tăților existente în cont la bancă cu 800 lei, iar pe de altă parte, 
concomitent şi cu aceeaşi sumă, o scădere de pasiv la elementul 
patrimonial Furnizori, care reprezintă micşorarea obligaţiei întreprin- 
derii faţă de furnizorii săi. 

Pentru înregistrarea acestei operaţii economice se utilizează 
conturile Disponibil la bănci în lei şi, respectiv, Furnizori. 

Înregistrarea scăderii de activ de 800 lei se face în creditul 
contului de activ Disponibil la bănci în lei, adică în partea opusă celei 
în care s-au înregistrat existentul iniţial şi creşterile (debit); înregis- 
trarea diminuării de pasiv, tot în valoare de 800 lei, se va face în 
debitul contului de pasiv Furnizori, adică în partea opusă celei în care 
s-au înregistrat existentul inițial şi creşterile (credit). 

Ca şi în cazul primului exemplu, debitarea şi creditarea contu- 
rilor respective se operează în conturile deschise anterior. 


Din acest exemplu, deducem cea de-a treia regulă de funcționare 
a conturilor: 


3) Conturile de activ se creditează cu micşorările, diminuările 
elementelor patrimoniale de activ, iar conturile de pasiv se debitează 
cu micşorările, diminuările elementelor patrimoniale de pasiv. 

După înregistrarea exemplelor de tranzacții de mai sus, precum 
ŞI a altor tranzacţii care ar mai putea avea loc în cursul lunii, se poate 
stabili soldul final al conturilor, ca diferenţă între totalul sumelor 
debitoare şi totalul sumelor creditoare. Acesta va putea fi debitor, 
pentru contul de activ Conturi la bănci în lei, şi creditor, pentru 
conturile Credite bancare pe termen scurt şi Furnizori. 

În activitatea practică însă, totalul sumelor debitoare şi totalul 
sumelor creditoare pot fi şi egale, ceea ce înseamnă că acele conturi nu 
prezintă sold final. De asemenea, totalul ieşirilor (micşorărilor) nu 
poate fi mai mare decât existentul inițial şi creşterile (intrările), 
întrucât nu se poate diminua ceva mai mult decât există. 


Pe baza celor mai sus menţionate, se poate deduce cea de-a patra 
regulă de funcţionare a conturilor, şi anume: 

4) Conturile de activ prezintă întotdeauna sold final debitor 
sau sunt soldate, iar conturile de pasiv prezintă întotdeauna sold 
final creditor sau sunt soldate. 

Dacă avem în vedere împărțirea conturilor în conturi de activ şi 
conturi de pasiv, cele patru reguli de funcționare a conturilor pot fi 
reduse la numai două, şi anume: 


I. Conturile de activ încep să funcţioneze prin a se debita, şi 
se debitează cu existentul iniţial şi cu creşterile (majorările, 
intrările) elementelor patrimoniale de activ, se creditează cu 
micşorările (diminuările, ieșirile) de activ şi prezintă sold final 
debitor sau sunt soldate. 


II. Conturile de pasiv încep să funcţioneze prin a se credita, şi 
se creditează cu existentul iniţial de pasiv şi cu creşterile (majo- 
rările, intrările) de activ, se debitează cu micşorările (diminuările, 
ieşirile) de pasiv şi prezintă sold final creditor sau sunt soldate. 

Aşa cum se poate observa, conţinutul economic diametral opus 
al conturilor de activ şi de pasiv determină şi caracterul opus al 
regulilor de funcționare. 


Schematic, regulile de funcţionare a conturilor se prezintă astfel: 
Conturi de activ Conturi de pasiv 


D C D C 
Existentul de activ Existentul de pasiv 
Majorări de activ |Micşorări de activ Micşorări de pasiv |Majorări de pasiv 
Sold final debitor Sold final creditor 


Având în vedere soldul pe care îl prezintă la un moment dat, con- 
turile sunt de două feluri: conturi monofuncționale şi conturi bifuncționale. 


= Conturile monofuncţionale sunt acelea care, la sfârşitul 
perioadei de gestiune, prezintă un singur fel de sold, fie numai debitor, 
fie numai creditor. Acestea funcționează, deci, fie numai după regula 
de funcționare a conturilor de activ, fie numai după regula de 

funcționare a conturilor de pasiv. Ele sunt, deci, întotdeauna, numai 
conturi de activ sau numai conturi de pasiv. 


= Conturile bifuncţionale sunt acele conturi care pot prezenta, 
la un moment dat, fie sold debitor, fie sold creditor. Acestea 
funcționează în anumite cazuri după regula de funcționare a conturilor 
de activ, iar în altele, după aceea a conturilor de pasiv. Deci, aceste 
conturi nu au întotdeauna acelaşi fel de sold (adică numai debitor sau 
numai creditor), ci oscilează de la o perioadă la alta, având uneori 
caracterul de conturi de activ, alteori caracterul de conturi de pasiv. 
Totuşi, acest gen de conturi nu formează o a treia grupă de conturi, cu 
ocazia întocmirii bilanţului contabil, ci, după soldul pe care îl prezintă 
la sfârşitul perioadei de gestiune, ele se încadrează în categoria 
conturilor de activ, dacă prezintă sold final debitor, sau a celor de 
pasiv, dacă prezintă sold final creditor. 

5.5. CLASIFICAREA CONTURILOR 


Clasificarea conturilor constă în sistematizarea conturilor, 
potrivit caracteristicilor comune şi specifice ale acestora, prin înca- 
drarea lor în clase, grupe şi subgrupe de conturi, după anumite criterii, 
cu scopul de a realiza o ordine în mulțimea conturilor folosite de 
contabilitatea curentă. 

Aceasta prezintă o importanţă deosebită, deoarece: 

— oferă posibilitatea studierii sistematice şi generalizate a 
conturilor, asigurând legăturile reciproce dintre ele; 

— permite asimilarea cu uşurinţă a conţinutului economic şi a 
funcţiei contabile a conturilor; 

— ajută la înţelegerea structurii planului de conturi; 

— constituie un mijloc eficient de cunoaştere a obiectului de 
studiu al contabilităţii. 


Clasificarea conturilor poate fi realizată după mai multe criterii, 
fiecare dintre acestea caracterizând sistemul conturilor dintr-un anumit 
punct de vedere. Astfel, criteriile după care se clasifică conturile sunt 
următoarele: conţinutul economic al contului; funcţia contabilă; sfera 
de cuprindere; finalitatea informaţiilor pe care le furnizează. 

1) După conţinutul economic al contului, distingem: conturi 
de mijloace economice, conturi de surse de finanţare, conturi de 
procese şi conturi de rezultate. 

Din acest punct de vedere, conturile se împart în următoarele clase: 

— clasa conturilor mijloacelor economice; 

— clasa conturilor surselor de finanţare; 

— clasa conturilor proceselor economice; 

— clasa conturilor în afara bilanţului. 

Aceste clase de conturi pun în evidenţă, prin conţinutul lor, toate 
componentele obiectului contabilităţii. 


2) După funcţia contabilă, conturile se împart în două clase: 

— clasa conturilor de activ; 

— clasa conturilor de pasiv. 

Clasificarea după acest criteriu este considerată a fi cea mai 
cuprinzătoare clasificare, permițând încadrarea tuturor conturilor în 
conturi de activ şi conturi de pasiv. Această împărțire decurge din cele 
două părți opuse ale bilanţului (activ şi pasiv), cu excepţia conturilor 
în afara bilanţului. 


3) După sfera de cuprindere, se disting două clase de conturi: 

— clasa conturilor sintetice; 

— clasa conturilor analitice. 

În funcţie de etalonul de evidenţă folosit, clasa conturilor anali- 
tice se împarte, la rândul ei, în două grupe: 

— grupa conturilor analitice valorice; 

— grupa conturilor analitice cantitativ-valorice. 


4) Din punct de vedere al finalităţii informațiilor pe care le 
furnizează, conturile se împart în două clase: 

— clasa conturilor de gestiune externă. Aceasta cuprinde toate 
conturile care furnizează informaţiile din bilanţ; 

— clasa conturilor de gestiune internă, ce cuprinde conturile care 
furnizează informaţiile pentru întocmirea contului de rezultate (con- 
turile de venituri şi cheltuieli). 

Pornind de la aceste criterii de clasificare, conturile se împart în 
clase, grupe şi subgrupe, menţinând în cadrul fiecărei subdiviziuni 

acelaşi criteriu care permite o delimitare strictă a conturilor respective 
pe subdiviziunile clasificării. 


Schema simplificată de clasificare a conturilor se prezintă astfel: 


Clasa 


Grupa 


Subgrupa 


Conturi sintetice 


Funcţia 
contabilă 


0 


1 


2 


3 


4 


1. Conturi 
de bilanţ 


1.1. Conturi 
de active 
imobilizate 


A. După criteriul conținutului economico-financiar 


1.1.1. Conturi 
de imobilizări 
necorporale 


201 „Cheltuieli de constituire” 

203 „Cheltuieli de dezvoltare” 

205 „Concesiuni, brevete şi alte 
drepturi” 

207 „Fond comercial” 

233 „Imobilizări necorporale în curs” 

234 „Avansuri acordate pentru 
imobilizări necorporale” 


>>> PP» 


1.1.2. Conturi 
de imobilizări 
corporale 


211 „Terenuri şi amenajări de 
terenuri” 

213 „Instalaţii tehnice, mijloace de 
transport şi plantaţii” 

214 „Mobilier, aparatură birotică, 

echipamente de protecţie” 

231 „Imobilizări corporale în curs” 

232 „„Avansuri acordate pentru 

imobilizări corporale” 


>> > > > 


1.1.3. Conturi 
de imobilizări 
financiare 


261 „Titluri de participare deținute 
la filialele din cadrul grupului” 
262 „Titluri de participare deținute 
la filialele din afara grupului” 
263 „Imobilizări financiare sub 
formă de interese de participare” 


> 


> 


> 


264 „Titluri puse în echivalență” 

265 „Alte titluri imobilizate” 

267 „Creanţe imobilizate” 

269 „Vărsăminte de efectuat 
pentru imobilizări financiare” 


> >>> 

1.2. Conturi 
de active 
circulante 


1.2.1. Conturi 
de stocuri 


301 „Materii prime” 

302 „Materiale consumabile” 

331 „Produse în curs de execuţie” 

332 „Lucrări şi servicii în curs de 
execuţie” 

341 „Semifabricate” 

345 „Produse finite” 

346 „Produse reziduale” 

348 „Diferențe de preţ la produse” 

371 „Mărfuri” 


PPDPP PPP» 


1.2.2. Conturi 
de creanţe 


411 „Clienţi” 

413 „Efecte de primit” 

445 „Subvenţii” 

456 „Decontări cu asociaţii privind 
capitalul” 

461 „Debitori diverşi” 


>>> 


> w 


1.2.3. Conturi 
de plasamente 


băneşti 


503 „Acţiuni” 

506 „Obligaţiuni” 

511 „Valori de încasat” 

512 „Conturi curente la bănci” 


531 „Casa” 
541 „Acreditive” 


> >| p >> 


1.3. Conturi 
de capitaluri 
proprii 


101 „Capital ” 

104 „Prime de capital” 

105 „Rezerve din reevaluare” 
106 „Rezerve” 

117 „Rezultatul reportat” 

121 „Rezultatul exerciţiului” 
131 „Subvenţii pentru investiţii” 


9 III III 


1.4. Conturi 
de provizioane 
pentru riscuri 
şi cheltuieli 


151 „Provizioane pentru riscuri 
şi cheltuieli” 


ae! 


39 


1.5. Conturi 
de datorii 


161 „Împrumuturi din emisiuni 
de obligaţiuni” 

162 „Credite bancare pe termen lung ” 

164 „Datorii privind concesiunile 
şi alte datorii asimilate” 

168 „Dobânzi aferente împrumu- 
turilor şi datoriilor asimilate” 

401 „Furnizori” 

403 „Efecte de plătit” 

404 „Furnizori de imobilizări” 

421 „Personal — salarii datorate” 

431 „Asigurări sociale” 

437 „Ajutor de şomaj” 

441 „Impozitul pe profit” 

444 „Impozitul pe salarii” 

462 „Creditori diverşi” 


a“ Mae! 


ae! 


III III III 


1.6. Conturi 
de regularizare 


471 „Cheltuieli înregistrate 
în avans” 
472 „Venituri înregistrate în avans” 
169 „Prime privind rambursarea 
obligaţiunilor” 


> 


"o 


1.7. Conturi 
rectificative 


1.7.1. Conturi 
rectificative 
privind 

activele 

imobilizate 


280 „Amortizări privind imobili- 
zările necorporale” 

281 „Amortizări privind imobili- 
zările corporale” 


290 „Provizioane pentru depre- 
cierea imobilizărilor 
necorporale” 

291 „Provizioane pentru depre- 

cierea imobilizărilor corporale” 

293 „Provizioane pentru depre- 
cierea imobilizărilor în curs” 

296 „Provizioane pentru depre- 

cierea imobilizărilor financiare” 

1.7.2. Conturi 
rectificative 
privind 
activele 
circulante 


391 „Provizioane pentru 
deprecierea materiilor prime’ 
392 „Provizioane pentru 
deprecierea materialelor” 
393 „Provizioane pentru depre- 
cierea producţiei în curs 
de execuţie” 
394 „Provizioane pentru depre- 
cierea produselor” 
397 „Provizioane pentru depre- 
cierea mărfurilor” 
491 „Provizioane pentru depre- 
cierea creanţelor-clienţi” 
496 „Provizioane pentru depre- 
cierea creanţelor-debitori 
diverşi” 
590 „Provizioane pentru depre-— 
cierea titlurilor de plasament” 


> 


2. Conturi 
de rezultate 
(procese) 


2.1. Conturi 
de cheltuieli 


2.1.1. Conturi 
de cheltuieli 
de exploatare 


601 „Cheltuieli cu materiile prime’ 
602 „Cheltuieli cu materialele 
consumabile” 
605 „Cheltuieli privind energia 
şi apa ” 
607 „Cheltuieli privind mărfurile” 
608 „Cheltuieli privind ambalajele” 
611 „Cheltuieli cu întreţinerea 
şi reparaţiile” 
612 „Cheltuieli cu redevenţe, 
locaţii de gestiune şi chirii” 
613 „Cheltuieli cu primele 
de asigurare” 
614 „Cheltuieli cu studiile 
şi cercetările” 


> 


> > > > PPP > >È 

621 „Cheltuieli cu colaboratorii” 
622 „Cheltuieli cu onorariile 
şi comisioanele” 
623 „Cheltuieli de protocol, 
reclamă şi publicitate” 
624 „Cheltuieli cu transportul 
de bunuri şi persoane” 
625 „Cheltuieli cu deplasări, 
detaşări şi transferări” 
626 „Cheltuieli poştale şi taxe 
de telecomunicaţii” 
627 „Cheltuieli cu serviciile 
bancare şi asimilate 
628 „Alte cheltuieli cu serviciile 
executate de terţi” 
635 „Alte cheltuieli cu serviciile 
executate de terţi” 
641 „Cheltuieli cu salariile 
personalului” 
645 „Cheltuieli privind asigu- 
rările şi protecţia socială” 
654 „Pierderi din creanţe 
şi debitori diverşi” 
658 „Alte cheltuieli de exploatare” 
681 „Cheltuieli de exploatare 
privind amortizările 
şi provizioanele” 


>> > >è >è PPP Pop > > p 


> 


2.1.2. Conturi 
de cheltuieli 
financiare 


665 „Cheltuieli din diferenţe 
de curs valutar” 
666 „Cheltuieli privind dobânzile” 
667 „Cheltuieli privind 
sconturile acordate” 
686 „Cheltuieli financiare privind 


amortizările şi provizioanele” 


688 „Cheltuieli din ajustarea la 
inflaţie” 


> > > >> 


2.1.3. Conturi 
de cheltuieli 
extraordinare 


671 „Cheltuieli privind calami- 
tăţile şi alte evenimente 
extraordinare” 

2.2.Conturi 
de venituri 


2.2.1. Conturi 
de venituri 
din exploatare 


701 „Venituri din vânzarea 
produselor finite” 
702 „Venituri din vânzarea 
semifabricatelor” 
703 „Venituri din vânzarea 
produselor reziduale” 
704 „Venituri din lucrări 
executate şi servicii prestate” 
705 „Venituri din studii şi cercetări” 
706 „Venituri din redevenţe, 
locaţii de gestiune, chirii” 
707 „Venituri din vânzarea 
mărfurilor” 
708 „Venituri din activităţi diverse” 
711 „Variația stocurilor” 
721 „Venituri din producţia de 
imobilizări necorporale” 
722 „Venituri din producţia 
de imobilizări corporale” 
741 „Venituri din subvenţii 
de exploatare” 
754 „Venituri din creanţe 
reactivate şi debitori diverşi” 
758 „Alte venituri din exploatare” 
781 „Venituri din provizioane 
privind activitatea 
de exploatare” 


2.2.2. Conturi 
de venituri 
financiare 


761 „Venituri din imobilizări 
financiare 

762 „Venituri din investiţii finan- 
ciare pe termen scurt” 

763 „Venituri din creanţe 
imobilizate” 

764 „Venituri din creanţe 
financiare cedate” 

765 „Venituri din diferenţe 
de curs valutar” 

766 „Venituri din dobânzi” 

767 „Venituri din sconturi obținute” 

786 „Venituri financiare 
din provizioane” 

788 „Venituri financiare 
din ajustarea la inflație” 


43 


2.2.3. Conturi 
de venituri 
extraordinare 


771 „Venituri din subvenţii 
pentru extraordinare şi altele 
similare” 


3. Conturi 
speciale 


3.1. Conturi 
în afara 
bilanţului 


801 „Angajamente acordate” 
802 „Angajamente primite” 
8031 „Mijloace luate cu chirie” 
8032 „Valori materiale primite 
spre prelucrare sau reparare” 

8033 „Valori materiale primite în 
păstrare sau custodie” 

8034 „Debitori scoşi din activ 

urmăriţi în continuare” 

8035 „Debitori din amenzi 
şi penalităţi pretinse” 

8036 „Redevenţe, locaţii de 
gestiune, chirii şi datorii 
asimilate” 

8037 „Efecte scontate neajunse 
la scadenţă” 

8038 „Alte valori în afara bilanţului” 


4. Conturi 
de ges- 
tiune 


4.1. Conturi 
de decontări 
interne 


901 „Decontări interne privind 
cheltuielile” 

902 „Decontări interne privind 
producţia obţinută” 

903 „Decontări interne privind 
diferenţele de preţ” 


4.2. Conturi 
de calculaţie 


921 „Cheltuielile activităţii de bază” 

922 „Cheltuielile activităţilor 
auxiliare” 

923 „Cheltuieli indirecte de 
producţie” 

924 „Cheltuieli generale 
de administraţie” 

925 „Cheltuieli de desfacere” 


4.3. Conturi 
privind 
producţia 
obţinută 


931 „Costul producţiei obţinute” 
933 „Costul producţiei în curs 
de execuţie” 


> >>> > > >l> 


1. Conturi 
de activ 


2. Conturi 
de pasiv 


B. După criteriul funcţiei contabile 


Conturile menţionate 

3. Conturi 
de activ- 
pasiv sau 
bifuncţi- 
onale 


1. Conturi| C. După criteriul sferei de cuprindere 
sintetice | Conturile menţionate mai sus 


2. Conturi| 2.1. Conturi 
analitice | analitice 
valorice 


2.2. Conturi 
analitice 
cantitativ 
valorice 


5.6. PLANUL DE CONTURI GENERAL 


Planul de conturi general reprezintă matricea întregului sistem 
de conturi, în cadrul căreia fiecare cont este delimitat printr-o 
denumire şi un simbol cifric, fiind încadrat într-o clasă şi grupă, în 
raport cu un anumit criteriu de clasificare. 

În acelaşi timp, prin planul de conturi se definesc, pentru fiecare 
cont sintetic, conţinutul economic, funcția contabilă şi corespondenţa 
cu alte conturi. 

Planul de conturi asigură uniformitatea şi unitatea de conţinut, 
funcție, denumire şi simbolizare a conturilor şi facilitează procesul de 
culegere, prelucrare şi transmitere a datelor după criterii unitare. 

În cadrul planului de conturi, conturile sunt clasificate şi ierar- 
hizate, conform criteriului bilanţier şi celui funcţional sau procesual. 

Criteriul bilanţier presupune clasificarea şi ierarhizarea contu- 
rilor în raport cu structurile de activ şi pasiv, cheltuieli şi venituri. 

Criteriul funcţional sau procesual presupune ordonarea 
claselor, grupelor şi conturilor în raport cu fluxul normal al valorilor 
în cadrul fazelor circuitului economic (exemplu: constituirea capita- 
lului, aprovizionarea, producţia, desfacerea şi repartiția rezultatului). 

Codificarea sau simbolizarea cifrică a conturilor are la bază 
sistemul zecimal de codificare, potrivit căruia conturile folosite într-un 
sector de activitate al economiei naţionale se împart în nouă clase, 
fiecare clasă poate cuprinde maximum 9 grupe de conturi, fiecare 

grupă poate cuprinde 9 conturi sintetice de gradul I, fiecare cont sinte- 
tic de gradul I se poate desfăşura pe 9 conturi sintetice de gradul II sau 
subconturi, fiecare cont sintetic de gradul II se poate desfăşura pe 9 
conturi de gradul III etc., în funcție de necesităţile de detaliere a infor- 
maţiilor furnizate de conturi. 

Clasele de conturi sunt simbolizate cu o singură cifră, de la O la 
9. Planul de conturi cuprinde 9 clase, astfel: 

Clasa 1 — Conturi de capitaluri 

Clasa 2 — Conturi de active imobilizate 

Clasa 3 — Conturi de stocuri şi producţie în curs de execuţie 

Clasa 4 — Conturi de terți 

Clasa 5 — Conturi de trezorerie 

Clasa 6 — Conturi de cheltuieli 

Clasa 7 — Conturi de venituri 

Clasa 8 — Conturi speciale 

Clasa 9 — Conturi de gestiune 

Grupele de conturi din cadrul fiecărei clase sunt simbolizate cu două 
cifre: prima cifră reprezintă simbolul clasei, iar a doua, simbolul grupei. 

Conturile sintetice sunt simbolizate cu trei cifre, primele două 
cifre reprezentând simbolul grupei şi a treia cifră reprezentând simbo- 
lul contului sintetic de gradul I. 

Subconturile sunt simbolizate cu patru cifre, primele 3 cifre 
reprezentând simbolul contului sintetic, iar a patra cifră reprezentând 
simbolul subcontului. 


Schema de simbolizare a conturilor se prezintă astfel: 


(DA e asa 9 OOs 99 000.......... 999 0000.......... 9909 
| Simbolul clasei de conturi 


Simbolul grupei 


» Simbolul contului sintetic 


Simbolul subcontului 


Astfel, conturile care fac parte din aceeaşi clasă sunt recunoscute 
după cifra inițială, grupele sunt recunoscute prin a doua cifră a 
simbolului, conturile sintetice după cifra a treia, iar subconturile după 
a patra cifră a simbolului. 

De exemplu, clasa conturilor de capitaluri a primit simbolul 1. 
Prima grupă din clasa 1 a primit simbolul 0, prin urmare grupa 10 a 
fost denumită Capital şi rezerve. Primul cont sintetic a primit simbo- 
lul 1, prin urmare contul 101 a fost numit Capital. Primul subcont 
(cont sintetic de gradul doi) a primit simbolul 1, prin urmare subcontul 
1011 a fost numit Capital subscris nevărsat. Astfel, identificarea 
contului sintetic de gradul doi, Capital subscris nevărsat, se va face 
prin următorul cod şi următoarea denumire: 1011 Capital subscris 
nevărsat. 


5.1. DUBLA ÎNREGISTRARE ŞI CORESPONDENŢA 
CONTURILOR 


După cum s-a menţionat, operaţiile economice şi financiare, 
consemnate în momentul efectuării lor în documente justificative, 
produc modificări în structura elementelor existente la un moment dat 
în patrimoniu. 

Întrucât elementelor patrimoniale le corespund în contabilitatea 
curentă conturile, aceasta înseamnă că reflectarea operaţiilor respec- 
tive în contabilitatea curentă se va face cu ajutorul a cel puţin două 
conturi, fie de activ, fie de pasiv, fie unul de activ şi celălalt de pasiv. 
Deci, orice tranzacţie ce provoacă o dublă modificare în patrimoniu se 
va reflecta în contabilitatea curentă printr-o dublă înregistrare în 
conturi, concomitent şi cu aceeaşi sumă. 

Rezultă că dubla înregistrare constă în înregistrarea concomi- 
tentă şi cu aceeaşi sumă a unei operaţii economice sau financiare în 
două conturi, şi anume, în debitul unui cont şi în creditul altui cont. 


Exemplu: 
5121 = 519 1.000 lei 
Conturi la bănci în lei Credite bancare pe termen scurt 


Înregistrarea tuturor tranzacţiilor în contabilitatea curentă, pe baza 
dublei înregistrări, determină o legătură strânsă între conturile utilizate 
de aceasta, reunindu-le pe toate într-un sistem coerent, creându-se 
posibilitatea reflectării integrale şi ca un tot unitar a obiectului său de 
studiu. 

De asemenea, reflectarea tuturor acestor tranzacţii în conturi, pe 
baza dublei înregistrări, oferă posibilitatea verificării exactităţii înre- 
gistrărilor efectuate, cu ajutorul balanței de verificare. 

Dubla înregistrare în conturi a tranzacţiilor reprezintă o trăsătură 
esențială a metodei contabilităţii şi nu se mai regăseşte la alte disci- 
pline ale sistemului informațional economic. 

Legătura reciprocă dintre debitul unui cont şi creditul altui 
cont, stabilită cu ocazia înregistrării tranzacţiilor în contabilitatea 
curentă, pe baza dublei înregistrări, poartă denumirea de corespon- 
denţa conturilor. 

Conturile între care se stabileşte o astfel de legătură se numesc 
conturi corespondente. 

În exemplul evocat anterior, contul Disponibil la bănci în lei 
este corespondentul contului Credite bancare pe termen scurt. 


5.8. ANALIZA CONTABILĂ A TRANZACŢIILOR. 
FORMULA ȘI ARTICOLUL CONTABIL 


În general, analiza reprezintă o metodă de cercetare a unui 
întreg, a unui fenomen, prin descompunerea acestuia în părțile sale 
componente şi prin examinarea sistematică a fiecăreia în parte. 

Analiza, după cum am văzut, reprezintă unul din procedeele 
metodei contabilităţii, comun şi altor discipline ştiinţifice. Contabi- 
litatea foloseşte acest procedeu în cercetarea obiectului său de studiu, 
la înregistrarea în conturi a tranzacţiilor, evenimentelor, operaţiilor 
economice sau financiare. Acest gen de analiză, utilizat de conta- 
bilitate, îl putem numi analiză contabilă. 

Analiza contabilă reprezintă un proces logic de cercetare a 
fiecărei tranzacţii în parte, în vederea înregistrării corecte a acestora în 
contabilitate. 

Altfel spus, analiza contabilă are drept scop stabilirea corectă a 
conturilor corespondente în care urmează să se încadreze tranzacţia 
supusă analizei, precum şi partea acestora (debit sau credit) în care 
urmează să se înregistreze tranzacţia în cauză. 

Analiza contabilă constă în cercetarea, pe bază de documente, 
a fiecărei tranzacţii în parte, prin descompunerea ei în elementele 

componente, în scopul stabilirii conturilor corespondente şi a părţii 
acestora — debit sau credit — în care urmează să se înregistreze 
tranzacţia respectivă, concomitent şi cu aceeaşi sumă. 


Analiza contabilă presupune parcurgerea următoarelor etape: 


1) Stabilirea naturii şi, respectiv, a conţinutului tranzacţiei 
supuse analizei. Aceasta înseamnă a răspunde la anumite întrebări, 
cum ar fi: Ce se înţelege prin tranzacţia în cauză? La ce se referă ea 
(aprovizionare, plată, încasare, consum etc.)? 


2) Determinarea modificărilor pe care le produce respectiva 
tranzacție în structura elementelor patrimoniale, precum şi determi- 
narea sensurilor acestor modificări (creşteri sau micşorări de activ sau 
de pasiv). 


3) Stabilirea, pe baza elementelor patrimoniale modificate, a 
conturilor corespondente în care urmează să se înregistreze tranzacţia 
analizată. 


4) Aplicarea regulilor de funcţionare a conturilor, în vederea 
stabilirii părţii conturilor corespondente — debit sau credit — în care 
urmează să se înregistreze tranzacţia analizată, adică stabilirea 
formulei contabile. 

Rezultă că scopul final al analizei contabile a fiecărei operaţii 
economice sau financiare îl constituie stabilirea corectă, raţională a 
formulei contabile. 


Exemplu: 


Întreprinderea restituie un credit pe termen scurt în sumă de 
3.000.000 lei, din disponibilul existent în cont la bancă. 

Parcurgând etapele analizei contabile a acestei, tranzacții, rezultă 
următoarele: 

1) natura tranzacţiei reprezintă restituirea unui credit pe 
termen scurt primit de la bancă; 

2) tranzacţia produce modificări în ambele părţi ale patrimo- 
niului: 

= scădere în activ la elementul Disponibil la bănci în lei, care 
reprezintă o micşorare a disponibilului existent în contul întreprinderii 
la bancă în sumă de 3.000 lei şi, concomitent şi cu aceeaşi sumă, 

= o micşorare în pasiv la elementul Credite bancare pe termen 
scurt, care reprezintă o micşorare a obligaţiilor întreprinderii faţă de 
bancă privind creditele pe termen scurt acordate; 

3) conturile corespondente, în care urmează să se înregistreze 
tranzacţia analizată, vor fi: 

= pentru micşorarea de activ, contul de activ Disponibil la bănci 
în lei; 

= pentru micşorarea de pasiv, contul Credite bancare pe termen scurt; 

4) conform regulilor de funcţionare a conturilor, contul Dis- 
ponibil la bănci în lei, fiind de activ şi având de înregistrat o scădere 
de activ, se va credita cu 3.000 lei, iar contul Credite bancare pe 
termen scurt, fiind de pasiv şi având de înregistrat o scădere de pasiv, 
se va debita cu 3.000 lei. 


Prin urmare, potrivit particularității dublei înregistrări, se stabi- 
leşte corespondenţa între debitul contului Credite bancare pe termen 
scurt Şi creditul contului Conturi la bănci în lei, care se concre- 
tizează în următoarea formulă contabilă: 


Credite bancare pe = Conturi la bănci în lei 3.000 lei 
termen scurt 
Parcurgând etapele analizei contabile pentru tranzacţia de mai 
sus, am ajuns să stabilim corect formula contabilă şi astfel să o putem 
defini. 


Formula contabilă reprezintă modalitatea de prezentare a unei 
operaţii economice sau financiare prin încadrarea acesteia în debitul 
unui cont şi în creditul altui cont, sub formă de egalitate valorică. 


Aceasta este formată din următoarele părți componente: 

= denumirea contului corespondent debitor; 

= denumirea contului corespondent creditor; 

= suma care face obiectul înregistrării; 

= semnul =, care arată interdependenţa şi corelaţia reciprocă 
dintre conturile corespondente; 

= semnul %, utilizat în înţelesul de următoarele, atunci când în 
formula contabilă intră în corespondenţă mai mult de două conturi. 


În formula contabilă, contul care se debitează se aşază în stânga 
semnului egalităţii, deoarece debitul este partea stângă a unui cont, iar 
contul care se creditează se aşază în partea dreaptă a semnului egali- 
tăţii, deoarece creditul este partea dreaptă a unui cont. 

Pentru reflectarea cronologică a tranzacţiilor în conturi, pe baza 
dublei înregistrări, se utilizează articolul contabil. Acesta se obţine 
prin adăugarea la elementele formulei contabile a explicației descrip- 
tive a tranzacţiei în cauză, a documentului justificativ care atestă 
înfăptuirea ei, precum şi a datei când operaţia a avut loc. 

Astfel, articolul contabil pentru formula contabilă menţionată 
mai sus se prezintă astfel: 


27 septembrie 2003 
Credite bancare pe termen scurt = Disponibil la bănci în lei 3.000 


Restituit creditul bancar pe termen scurt, conform Extrasului de cont 


Înregistrarea tranzacţiilor consemnate în documente, în ordinea în 
care acestea au avut loc, sub formă de articole contabile, se numeşte 
înregistrare cronologică. În practică, această înregistrare se realizează 
cu ajutorul documentului de contabilitate denumit Registrul — jurnal. 

După înregistrarea cronologică, operaţiile economice sau 
financiare sunt grupate pe conturi distincte, după natura lor, şi se 
înregistrează sistematic în documentul de contabilitate denumit 
registrul Cartea-mare. 


5.9. TIPURI DE FORMULE CONTABILE 
A. În raport cu numărul conturilor corespondente din care 


este formată, formula contabilă poate fi de două feluri: simplă şi 
compusă. 

A1. Formula contabilă simplă este aceea în care corespondenţa se 
stabileşte între un singur cont debitor şi un singur cont creditor şi este 
specifică acelor operaţii economice şi financiare care modifică, 
concomitent, numai două elemente patrimoniale. Modelul este de forma: 


Cont debitor = Cont creditor Suma 


Când se analizează o tranzacţie, chiar şi un începător îşi dă 
seama că o jumătate din formula contabilă este relativ evidentă. Dacă 
am urmărit cu atenţie totul până acum, vom fi capabili să înregistrăm 
corect, rațional, ştiinţific, tranzacţiile în contabilitate, şi nu în mod 
intuitiv, mecanicist. 

Să ne obişnuim cu mecanismul contabil urmărind câteva exemple. 


Tranzacţia I. Se constituie o întreprindere cu un capital de 
20.000 lei. Un număr de cinci persoane subscriu să cumpere cele 
1.000 de acţiuni emise, în valoare nominală de 20.000 lei. 

Pentru a înregistra tranzacţia I, efectuăm analiza contabilă astfel: 


1. Natura tranzacţiei: subscrierea capitalului pentru înfiinţarea 
întreprinderii. 


2. Modificările patrimoniale: recunoaştem o creştere a dreptului 
de creanţă al întreprinderii asupra acţionarilor, element de activ, şi, 
simultan, o creştere (prin constituire) a capitalului subscris nevărsat, 
element de pasiv. Tranzacţia supusă analizei se încadrează astfel în 
modificarea patrimonială de tipul: 


A +x =P+x 

l ļ 

20.000 20.000 
Acționari Capital subscris 


3. Conturi corespondente: pentru elementele patrimoniale modi- 
ficate sunt destinate conturile: 456 Decontări cu asociații privind 
capitalul şi 1011 Capital subscris nevărsat. 

e 456 Decontări cu asociații privind capitalul, cont 
bifuncțional, cu funcție contabilă de activ, în cazul nostru (deoarece 
urmăreşte o creanță) având de înregistrat o creştere, se debitează; 

e 1011 Capital subscris nevărsat, cont de pasiv, având de înre- 
gistrat o creştere, se creditează. 


4. Formula contabilă: să ne reamintim elementele structurale şi 
nu ne rămâne decât să întocmim formula contabilă. Aceasta va fi: 


456 = 1011 20.000 lei 
Decontări cu asociații Capital subscris 
privind capitalul nevărsat 


Tranzacţia II. Intreprinderea se aprovizionează cu materii 
prime de la un furnizor, în valoare de 1.000 lei. 


1. Natura tranzacţiei: aprovizionare cu materii prime de la un 
furnizor. 


2. Modificările patrimoniale: recunoaştem o creştere a valorii 
materiilor prime din cadrul întreprinderii, element de activ, şi, simul- 
tan, o creştere (a datoriei faţă de furnizor, element de pasiv. Tranzacţia 
supusă analizei se încadrează în modificarea patrimonială de tipul: 


A+ x =P +x 
ļ g} 
1.000 1.000 


Materii prime Furnizori 


3. Conturi corespondente: pentru elementele patrimoniale 
modificate sunt destinate conturile: 301 Materii prime şi 401 Furnizori. 

e contul 301 Materii prime, cu funcție contabilă de activ, având 
de înregistrat o creştere, se debitează; 

e 401 Furnizori, cont de pasiv, având de înregistrat o creștere, 
se creditează. 


4. Formula contabilă: să ne reamintim elementele structurale şi 
nu ne rămâne decât să întocmim formula contabilă. Aceasta va fi: 


301 = 401 1.000 lei 


Materii prime Furnizori 


Tranzacția III. Întreprinderea achită, în numerar, datoria față de 
furnizor, în valoare de 1.000 lei. 

Pentru a înregistra tranzacţia III, efectuăm analiza contabilă astfel: 
1. Natura tranzacţiei: plată furnizor în numerar. 


2. Modificările patrimoniale: recunoaştem o scădere a datoriei 
faţă de furnizor, element de pasiv, şi, simultan, o diminuare a nume- 
ralului din casierie, element de activ. Dacă am urmărit totul până 
acum, vom observa că tranzacţia supusă analizei se încadrează în 
modificarea patrimonială de tipul: 


A — X = P-x 
ļ A 
1.000 1.000 
Numerar Furnizori 


3. Conturi corespondente: pentru elementele patrimoniale modi- 
ficate sunt destinate conturile: 5311 Casa în lei şi 401 Furnizori. 

e 5311 Casa în lei, cu funcţie contabilă de activ, având de 
înregistrat o scădere, se creditează; 

e 401 Furnizori, cont de pasiv, având de înregistrat o scădere, 
se debitează. 


4. Formula contabilă: să ne reamintim elementele structurale şi 
nu ne rămâne decât să întocmim formula contabilă. Aceasta va fi: 


401 = 5311 1.000 lei 
Furnizori Casa în lei 
Tranzacţia IV. Întreprinderea majorează capitalul cu suma de 
3.000 lei, prin încorporarea de rezerve. 


Pentru a înregistra tranzacţia IV, efectuăm analiza contabilă astfel: 
1. Natura tranzacţiei: majorare capital subscris vărsat. 


2. Modificările patrimoniale: recunoaştem o majorare a capita- 
lului subscris vărsat, element de pasiv, şi, simultan, o diminuare a 
rezervelor, element tot de pasiv. Dacă am urmărit totul până acum, 
vom observa că tranzacţia supusă analizei se încadrează în modifi- 
carea patrimonială de tipul: 


A = P + x — x 
ip } 
3.000 3.000 

Capital subscris Rezerve 
vărsat 


3. Conturi corespondente: pentru elementele patrimoniale modifi- 
cate sunt destinate conturile: 1012 Capital subscris vărsat şi 106 Rezerve. 

e 1012 Capital subscris vărsat, cu funcţie contabilă de pasiv, 
având de înregistrat o creştere, se creditează; 

e 106 Rezerve, cont de pasiv, având de înregistrat o scădere, se 
debitează. 


4. Formula contabilă: să ne reamintim elementele structurale şi 
nu ne rămâne decât să întocmim formula contabilă. Aceasta va fi: 


106 = 1012 3.000 lei 


Rezerve Capital subscris vărsat 


Atenţie!!! Vom prezenta o altă modalitate de deducere a formu- 
lei contabile fără a mai urma, în mod expres, etapele generale ale 
analizei contabile. Această modalitate presupune: 

e cunoaşterea încadrării corecte a elementelor în structurile de 
activ (A) şi pasiv (P), respectiv în conturile prevăzute în planul de 
conturi general şi 

e cunoaşterea regulilor de funcționare a conturilor. 


Pentru a susţine această variantă, reluăm tranzacţia I şi stabilim 
formula contabilă astfel: 

e subscrierea capitalului 

e 456 Decontări cu asociaţii privind capitalul, A +— D 

e 1011 Capital subscris nevărsat, P+— C 


456 = 1011 20.000 lei 
Decontări cu asociaţii Capital subscris 
privind capitalul nevărsat 


Să luăm un alt exemplu: 


Tranzacţia V. Acţionarii depun (varsă, aportează) suma de 
20.000 lei în contul deschis la bancă, reprezentând valoarea capitalului 
subscris. 

Analiza contabilă: această tranzacţie reprezintă scăderea creanţei 
întreprinderii faţă de acţionari şi, în acelaşi timp, creşterea disponi- 
bilităților din contul de la bancă. Stabilim formula contabilă pentru 
tranzacţia 2: 

e vărsarea capitalului subscris 

e 456 Decontări cu asociaţii privind capitalul. A — > C 

e 5121 Conturi la bănci în lei, A+—D 


5121 = 456 20.000 lei 
Conturi la bănci Decontări cu 
în lei asociații privind capitalul 


A2. Formula contabilă compusă (specifică tranzacţiilor care 
modifică, concomitent, mai mult de două elemente patrimoniale) este 
acea formulă în care corespondența se stabileşte între: 

2.1. Un singur cont debitor şi mai multe conturi creditoare, sau între 

2.2. Mai multe conturi debitoare şi un singur cont creditor. 


2.1. Un singur cont debitor şi două sau mai multe conturi 
creditoare. 


Modelul este de forma: 


Cont = %o Suma 
debitor Conturi 
creditoare 


Tranzacţia VI. La sfârşitul unei zile, întreprinderea a realizat 
încasări în numerar în sumă de 8.000 lei, astfel: a încasat creanţa de la 
un client în sumă de 5.000 lei şi creanţa de la un debitor în sumă de 
3.000 lei. 

Analiza contabilă: tranzacţia produce, pe de o parte, creşterea 
numerarului din casieria întreprinderii iar pe de altă parte, scăderea 
creanţei atât asupra clienţilor, cât şi asupra debitorilor. 

e încasări în numerar 

e 5311 Casa în lei, A+—D 

e 411 Clienţi, A — —> C 

e 461 Debitori diverşi, A — —> C 


Formula contabilă: 

5311 Casa în lei = % 8.000 lei 
411 Clienţi 5.000 lei 
461 Debitori diverşi 3.000 lei 


2.2. Mai multe conturi debitoare şi un singur cont creditor 


Modelul este de forma: 


%o = Cont Suma 
Conturi creditor 
debitoare 


Tranzacţia VII. Întreprinderea se aprovizionează cu materii 
prime şi mărfuri în valoare de 5.000 lei, respectiv 5.000 lei, conform 
facturii furnizorului. 

Analiza contabilă: tranzacţia de aprovizionare conduce, în mod 
evident, la creşterea valorii stocurilor de materii prime şi mărfuri în 
întreprindere şi, în acelaşi timp, la creşterea datoriei întreprinderii faţă 
de furnizori. 

Formula contabilă va fi: 

e aprovizionare cu materii prime şi mărfuri 

e 301 Materii prime, A+ —> D 

e 371 Mărfuri, A+ => D 

e 401 Furnizori, P + > C 

Formula contabilă: 


9% = 401 Furnizori 13.000 lei 
301 Materii prime 8.000 lei 
371 Mărfuri 5.000 lei 


Tranzacţia VIII. Întreprinderea plăteşte, prin cont, suma de 
10.000 lei, reprezentând: 4.000 lei datoria către bugetul statului 
privind impozitul pe salarii, iar 6.000 lei datoria faţă de un creditor 
divers. 

Analiza contabilă: Tranzacţia conduce, pe de o parte, la scăderea 


scăderea datoriilor întreprinderii față de stat cu impozitul pe salarii, 

respectiv față de creditorul divers. Nu ne rămâne decât să stabilim 
formula contabilă pentru înregistrarea în contabilitate a tranzacţiei V. 

e plată datorii prin bancă 

e 5121 Conturi la bănci în lei, A-—C 

e 444 Impozit pe salarii, P--—D 

e 462 Creditori diverşi, P- — D 


9% = 5121 Conturi la 10.000 lei 
444 Impozit pe salarii bănci în lei 6.000 lei 
462 Creditori diverşi 4.000 lei 


B. În funcţie de scopul pentru care se întocmesc, formulele 
contabile sunt de două feluri: de înregistrare curentă şi de stornare. 


bl) Formulele contabile de înregistrare curentă sunt acele 
formule contabile ce se întocmesc pentru înregistrarea operaţiilor 
economice care au loc în mod obişnuit, curent, şi care au cea mai mare 
frecvență în practica de contabilitate. Înscrierea sumelor în cadrul 
acestor formule contabile se face în negru. Sumele respective se adună 
între ele, atât în debitul, cât şi în creditul contului. 

Toate formulele contabile de mai sus au fost formule de 
înregistrare curentă. 


b2) Formulele contabile de stornare se utilizează pentru corec- 
tarea unor erori efectuate anterior cu ocazia înregistrării în conturi a 
sumelor din tranzacţiile care au avut loc. Se procedează la utilizarea 
acestor formule contabile, deoarece înregistrările în contabilitate nu 
pot fi corectate prin ştergere sau tăiere. 

După modul de înscriere a sumei în formulele contabile de 
stornare, acestea pot fi de două feluri: (i) formule contabile de stornare 
în negru şi (ii) formule contabile de stornare în roşu. 


(i) Formulele contabile de tornare în negru constau în anularea 
înregistrării efectuate anterior greşit, prin inversarea conturilor cores- 
pondente din formula contabilă anterior greşită (suma se înscrie tot în 
negru) şi apoi întocmirea şi înregistrarea formulei contabile corecte. 

Pentru exemplificare, presupunem următoarea situaţie: 

Tranzacţia IX. Intreprinderea se aprovizionează cu materii 
prime în sumă de 1.000 lei, conform facturii furnizorului. 


Formula contabilă a acestei tranzacții s-a stabilit greşit, astfel: 


1) 301 Materii prime = 462 Creditori diverşi 1.000 lei 


Ulterior, printr-o analiză contabilă atentă, se observă că formula 
contabilă este incorect întocmită. Cum procedăm pentru a anula 
formula contabilă înregistrată eronat prin stomarea în negru? Vom 
inversa conturile corespondente din formula de mai sus, adică: 


2) 462 Creditori diverşi = 301 Materii prime 1.000 lei 


Se reprezintă cele două înregistrări în formă sistematică în conturile 
de mai jos, se calculează soldurile conturilor, din care rezultă că sumele 
înregistrate anterior au fost anulate (conturile nu mai prezintă sold). 


D 301 Materii prime C D 462 Creditori diverşi C 
(1) 1.000 1.000 (1) 
(2) 1.000 
RD 1.000 RD 1.000 RC 1.000 
TSD 1.000 TSD 1.000 TSC 1.000 
Sfc 0 


După anularea înregistrării efectuate greşit, se procedează la 
întocmirea formulei contabil corecte, astfel: 
3) 301 Materii prime = 401 Furnizori 1.000 lei 


In formă sistematică, această înregistrare se prezintă astfel: 


D 301 Materii prime C D 401 Furnizori C 


(3) 1.000 1.000 (3) 


(ii) Formulele contabile de stornare în roşu constau în anularea 
unei formule contabile efectuate anterior greşit, prin întocmirea şi 
înregistrarea unei noi formule contabile, similară cu cea eronată, însă 
cu suma înscrisă în roşu (sau în negru, dar încadrată în chenar). 
Înscrierea unei sume în roşu are semnificaţia, în contabilitate, a unor 

valori cu semnul „minus”, având ca efect anularea sumei înscrise 
anterior în mod eronat. 

Pentru exemplificare, se porneşte de la aceeaşi formulă contabilă 
efectuată anterior greşit, adică: 


1) 301 Materii prime = 462 Creditori diverşi 1.000 lei 


Pentru corectarea formulei contabile, se procedează la stornarea 
în roşu, astfel: 


2) 301 Materii prime = 462 Creditori diverşi |1.000 lei 


Ambele formule contabile se înregistrează în formă sistematică 
în conturile deschise mai Jos, iar pentru a constata dacă înregistrarea 
efectuată anterior greşit a fost anulată, se stabileşte soldul conturilor, 
care trebuie să fie zero. 


D 301 Materii prime C D 462 Creditori diverşi C 

(1) 1.000 1.000 (1) 

(2) [1.000] Loo (2) 

RD 0 RC 0 RD 0 RC 0 

TSD 0 TSC 0 TSD 0 TSC 0 
Sfd 0 Sfc 0 


Se procedează apoi la întocmirea formulei contabile corecte, astfel: 


3) 301 Materii prime = 401 Furnizori 1.000 lei 
Inregistrarea sistematică a acestei formule contabile (corecte) va 
fi următoarea: 


D 301 Materii prime C D 401 Furnizori C 


(3) 1.000 | 1.000 (3) 

